Proiektu artistikoak gauzatzeko BEKEN DEIALDIA 2014 | BilbaoArte\nProiektu artistikoak gauzatzeko BEKEN DEIALDIA 2014\n16 Urr 2013 - 22 Aza 2013 | Deialdiak\nBILBAO BIZKAIA KUTXA FUNDAZIOAK –BBK, kultura sustatzeko eta gazte sortzailen proiektu artistitikoak bultzatzeko xedez, FUNDACIÓN BILBAO ARTE FUNDAZIOArekin kolaboratzen du proiektu artistikoak gauzatzeko beken deialdi honen edizioan.\nLaguntza materiala eta ekonomikoa ematea, baita zerbitzu-prestazioa ere, zenbait proiektu artistiko garatzeko eta gauzatzeko deialdiaren helburua da. Edozein arlo artistikotako proposamenen sorrera eta garapena onartzen da. Proiektu horiek banakakoak edo taldekakoak izan daitezke, eta haien konpromisoa da 2014an gauzatzea.\nGerora sortutako arrazoiagatik konpromiso hau ez betetzean, Bilbao Arte Fundazioak erabaki egokiena hartzeko ahala izango du, eta erabaki hau apelaezina izango da.\nDeialdiak nazioarteko ezaugarri duenez, interesatuta dauden pertsona guztiak parte hartu ahal izango dute: ibilbide artistikoa erakutsi behar dute beka aprobetxamendu aseguratzeko baita proiektua bukatzeko ahalmena ere.\nBeka daukaten bitartean, aukeratutako artistek ohiko bizilekua Bizkaia inguruan mantendu beharko dute.\nHorretarako izendatutako epaimahai batek proiektuen aukeraketa egingo du. Epaimahaiaren osaketa Bilbao Arte Fundazioaren webgunean jakinaraziko da, proiektuak eskuratzeko epea amaitu baino aste bat lehenago.\nProiektuen iraupenari buruz, bi modalitate daude:\nB. hamabi hilabeteko iraupena: 2014ko urtarriletik aurrera.\nBeka hauek aurreikusten dute laguntza ekonomiko bat ematea eta Espazio bat Aldi Baterako lagatzea Bilbao Arte Fundazioan, estudio baten erabilera modu justifikatuan behar duten proiektuentzat.\nAldi baterako lagatzen diren espazio horiek erabiltzeko aukeratzen diren artistek Zentroaren azpiegiturak izango dituzte beren esku, obra ekoizteko tailerretan.\nLagapen-espazio bat esleituz gero, horrek esan nahi du espazio hori modu iraunkorrean erabili behar dela, onartutako sasoian, proiektua gauzatzeko.\nEspazioa ez bada erabiltzen eta/edo aprobetxatzen agindu zaion erabilerarako, horrek esan nahi du uko egiten zaiola beraren erabilerari.\nEzeztapen horrek esan nahi du, halaber, uko egiten zaiela Bilbao Bizkaia Kutxak emandako materialei, eta, halaber, espazioa erabili den bitartean materialak erosteko jaso diren zenbatekoak itzuli behar direla.\nModalitate honetan, gehienez hamar beka eskaintzen dira; artista bekadunek estudioa erabiltzeko aukera izango dute, baita laguntza ekonomikoa ere: urtebeteko iraupena duten proiektuen kasuan, gehieneko zenbatekoa 4.000 euro izango dira beka bakoitzarentzat, eta sei hileko proiektuen kasuan 2.000 euro.\nProdukzio-bekak aukeratzen diren artistek beren esku izango dituzte obrak ekoizteko tailerretan Zentroak dituen azpiegiturak, eta, beharrezkoa denean, tailerretako maisuen aholkularitza eta koordinazioa ere bai.\nTailerra erabiltzeko beka horiek asignatzen zaizkien artistek Fundazioaren instalazioetan lan egin beharko dute normalean, eta modu aktiboan parte hartu beharko dute Bilbao Arte Fundaziotik bultza litezkeen proiektu kolektiboetan.\nModalitate honetan, gehienez hamar beka eskaintzen dira; urtebeteko iraupena duten proiektuen kasuan, gehieneko zenbatekoa 4.000 euro izango dira beka bakoitzarentzat, eta sei hileko proiektuen kasuan 2.000 euro.\nModalitate honetako bekak lortzen dituzten artistek konpromiso hau hartzen dute: laguntzaile bezala kolaboratzea Ekoizpen Artistikoko Tailerretan, Tailer bakoitzeko Maisuaren tutoretza eta zuzendaritzapean, egunean 4 orduz eta astean gehienez 20 orduz.\nModalitate honetan, aldi berean, artistaren proiektu artistiko propioen garapena aurreikusten da, lankidetza-aldiak dirauen bitartean. Interesatuek adierazi behar dute, beren curriculum-ibilbideaz gain, zein espezialitate interesatzen zaien: Teknologia berriak, Eskultura, Grabatua edo Komunikazioa.\nInteregarria litzateke saio bakoitzean prestakuntza egiaztatzea egin beharko diren lanak betetzeko gaitasuna erakusteko.\nModalitate honetan, deialdiak gehienez lau beka eskaintzen ditu, bakoitza 5.500 eurokoa, eta haien iraupen bakarra hamaika hilabetekoa da, 2013ko otsailaren 1etik abenduaren 31ra bitartekoa. Beka horren ordainketari dagokionez, 500 euro jasoko ditu hilean bekadunak.\nAdierazitako hiru modalitate horietako edozeinetan eskatzaileek eskatu duten beka zeinahi delarik ere, Bilbao Arte Fundazioak ostatu-egoitza beka bat eskatzeko aukera ezartzen du (gehienez 8 beka); horren bidez, Bilbao Arteko artistek etxebizitza bat konpartitu ahal izango dute.\nErrenta eta gastu arruntak (aseguruak, ura, elektrizitatea, wi-fi…) kostu estimatua (200 euro hilabetero) bekatik kenduko da. Gastu hau kontuan izan beharko da proiektuaren aurrekontua aurkezterakoan, edozein motatako beka eskatzerakoan.\nHorri dagokionez, laguntza hori eskatzen bada, eskari horren arrazoiak eta beharrak azaldu beharko dira beken eskariari atxikitako eranskin batean. Epaimahaiak beharra eta urruntasuna kontuan izango ditu erabakia hartzeko.\nEDOZEIN MODALITATETAN AURKEZTU BEHARREKO DOKUMENTAZIOA\nModalitate guztietako eskariak egin beharreko proiektuaren dossierra eskuratu beharko du, puntu hauek betetzen:\nProposatutako proiektuaren deskribapena. 30 lerroko laburpena.\nIrudiak, bozetoak, eta aurrez egindako lanak, proiektuarekin lotuta daudenak.\nCurriculum vitaea (taldeen kasuan, gomendagarria da kide bakoitzaren curriculum indibidualak ere aurkeztea).\nLagapen-espazioaren beken eta Produkzio-beken kasuan, proiektua gauzatzeko beharrezkoak diren material kontsumigarrientzat aurreikusten diren gastuak zehaztu eta desglosatu behar dira (zergak barne). Kanpoan geratzen dira ekipamenduaren gastuak bekako %eko 15a baino gehiago bada, bidaia-gastuak edo dietak.\nEgoitza beka eskatzen dutenek D puntuan aipatutako gastuak aurrekontuan sartu behar dituzte.\nEgokitzat jotzen diren eta proiektua ulertzea errazten duten dokumentazio grafiko osagarriak, katalogoak, zirriborroak eta irudiak.\nDokumentazio guztia mekanografiatuta aurkeztu behar da 1. eta 2. puntuetan, kopia\nbakarrean, Din-A4 formatuan, eta CD batean, pdf formatuan.\npuntuko dokumentazioa ez da pdf formatuan bidali behar.\nLagapen espazioetarako bekak eta Produkzio-bekak aukeratzeko prestigiozko hiru profesionalaz osatutako epaimahaia izango da, sorkuntza, hezkuntza, kritika edo gestioaren inguruarenak. Erabakia apelaezina izango da.\nLankidetza-beka eta egoitza-beka aukeratzeko epaimahaia Bilbao Arte Fundazioaren talde akademikoaz osatutakoa izango da. Erabakia apelaezina izango da.\nModalitate guztietako eskariak oinarri hauek argitaratzen diren egunetik aurrera bidali behar dira, 2013ko azaroaren 22ra arte.\nESKABIDEA – ORRIA 2014\nAurrekoaBAD. Working-Progress Residencia NOT (Never on Time)\n2018ko erakusketen mahai-ingurua\n15 Abe 2017 - 15 Urt 2017\n15 Mar 2019 - 31 Mai 2019\nArtistas seleccionados ArteShop 2019\n3 Eka 2019 - 16 Eka 2019


Bertsolaritzaren Transmisioa — Bertsozale Elkartea\nBertsolaritzaren “transmisioa” kontzeptuak zera adierazten du: belaunaldiz belaunaldi bertso jarduna geroratzea. Bertsolaritza gure ondorengoei transmititzea, katea eten gabe. Bizi-bizirik irauteak zaharberritzea eskatzen du: bertsolaritzaren ekosistema osoa birsortzea. Ziurtatzea gaur eta bihar ere ez direla faltako bertsolariak, ez saio antolatzaileak, gai-jartzaileak, bertso irakasleak, kazetariak, entzuleak. Beraz, bertsolaritzaren transmisioaz ari garela, mugimenduko agente guztien harrobiaz ari gara. Zer egin sor daitezen.\nHizkuntza gutxituak biziberritzeko xedez (transmisio lanean, beraz), hiztun komunitatearen barruan hiztun tipoak bereizi zituen J. M. Sánchez Carrión Txepetxek, bakoitzak betetzen duen funtzioa zein den argitzeko, eta sisteman nola eragin hobeto ulertzeko. Hala, komunitatearen bihotzean “hiztun osoak” kokatu zituen: hizkuntza egunerokoan erabiltzeaz gain kulturalki ere lantzen dutenak, hizkuntza garatuz eta espazio berrietara hedatuz.\nBertsolaritzara etorrita, mugimenduaren nukleoa, bihotza, bertsolariek osatzen dute, eta bertsolaritzan eragiten duten gainerako agente aktiboek (antolatzaileak, gai-jartzaileak, bertso irakasleak, kazetariak, ikertzaileak). Haiek dira bertsolaritzaren motorra, haiek elikatzen dute sistema, eta haietan dago mugimendua birsortzeko indarra.\nHiztun komunitatean bezalaxe, bertsolaritza mugimenduan ere agente guztiak dira beharrezkoak: bakoitzak bere funtzioa du, eta kontua ez da agente mota bataren ala bestearen aldeko hautua egitea. Alabaina, transmisioan egiten dugun lana ahalik eta eraginkorrena izan dadin, bertsolaritzan ere nahitaezkoa dugu agente bakoitzak betetzen duen lekuaz kontziente izatea, estrategiak ondo diseinatzeko. Parametro kuantitatiboez gain parametro kualitatiboak ere baliatzeaz ari gara. Bertsolariak eta agente aktiboak kopuruz gutxiago sortuko dira beti zaleak baino, baina kualitatiboki mugimenduari ematen diotenagatik, gutxiengo horretan ere inbertitu beharra dago.\nEkosistema bere osotasunean da, beraz, transmisioaren xede taldea: zalego multzo zabala eta agente aktiboen nukleoa. Horiek sortzeko, harrobia hiru eremutan lantzen da.\nHarrobia lantzeko hiru eremuak\nHezkuntza arautua: zaleen harrobi\nIkastetxeetan bertsolaritza klaseak emanez, betekizun hauxe du lan eremu honek: gizarte zabalak bertsolaritzaren berri izatea (oinarrizko ezagutza bat izatea) eta ahalik eta kopuru handiena zaletzea.\nBertso eskolak: bertsolarien eta agente aktiboen harrobi\nZaleen artean, bertso munduan sartzeko irrika piztu zaienei erantzuten die lan eremu honek. Haurrak zein helduak izan daitezke bertso eskoletako partaide, eta bertsotan egiteko elkartzen dira. Transmisioaren zutabea bertso eskolak dira, bertso-eskoletatik irteten baitira bertsolariak eta agente aktiboak (antolatzaileak, gai-jartzaileak eta gainerakoak). Mugimenduaren nukleoa, indar birsortzailea duen giza taldea, bertso eskolek sortzen dute.\nJarduera osagarriak: zaleen, bertsolarien, agente aktiboen indargarri\nBultzada emateko ekintzak dira: hezkuntza arautuan zein bertso eskoletan egiten den lanari bultzada ematen dioten jarduera puntualak. Bertso saio, asteburu pasa, lehiaketa, ikastaro berezi eta gisakoez ari gara. Jarduera osagarrien bidez bete daitezkeen funtzioak, besteak beste, hauexek dira:\n- Hezkuntza arautuan zaletu diren haurrak bertso-eskolara joateko motibatzea.\n- Bertso eskolan bat-batean ikasi dutenak jendaurrean kantatzen trebatzea.\n- Harremanak sustatzea, bertso mugimenduari gehiago lotuz.\n- Bertsogintzan sakontzeko motibazioan eragitea.\n2021-11-29 Azkoitia Plaza librea\n2021-12-01 Tolosa Berezia\nGetariako Txakolina Bertsotan


CUP alderdia ikerketapean jarri du Espainiako Ustelkeriaren Aurkako Fiskaltzak\nUrriaren 1eko erreferendumari begira egindako kanpainan alderdiak dirua bidegabeki erabili ote zuen ikertzen ari da fiskaltza. Orduko CUPeko idazkaritza nazionaleko kideetako bat deklaratzera deitu dute astelehenean.\nErreferendum kanpainako irudia (Argazkia: CUP Països Catalans)\nCUPen aurka diligentziak abiatu ditu Espainiako Ustelkeriaren Aurkako Fiskaltzak, 2017ko urriaren 1ean buruturiko erreferendumari begira egindako kanpainara bideratutako 168.666,64 euroko aurrekontuaren gorabeheran. Zehazki, Ara comença el Mambo (Manboa orain hasten da) bideoa egiteko eta Referèndum 2017: la clau que obre el pany (Erreferenduma 2017: sarraila irekitzen duen giltza) liburua argitaratu eta aurkezteko erabili zen aurrekontua jarri dute ikerketapean.\nCiudadanos alderdiaren ebazpen-proposamen bat du abiapuntu ikerketak. Alderdi eskuindarrak duela urtebete osatutako idatzian adierazi zuen legeriak ondokoa zehazten duela: talde parlamentariek ezin dutela Parlamentutik eratorritako aurrekontua “legez kontrako ekintzak ordaintzera” bideratu. Kataluniako independentzia erreferenduma legez kontrako ekintza litzateke Ciudadanosen aburuz.\nEskuindarren esku hartzea tarteko, Espainiako Ustelkeriaren Aurkako Fiskaltza ikertzen ari da CUP alderdiak diruaren bidegabeko erabiltzerik egin duen. Fiskaltzari dagokio erabakitzea kasuarekin zer egin: epaitegi batera bideratu ala artxibatu. Ikerketak epaitegietara bidea hartuz gero, CUP alderdiaren aurkako auziari hasiera emango litzaioke, eta hori horrela, Kataluniako alderdi ezkertiarrak ez du baztertzen CUPeko zenbait kide auzipetuak izateko aukera. Ara egunkariak jaso duenez, alderdiko iturri juridikoen hitzetan prozedura oso azkar doa kasua artxibatu ez dadin. “Fiskaltzak ofizioz ireki du ikerketa, eta, beraz, gertaera horiek delitutzat hartzeko jarrera hartu du, eta dagoeneko hamabost bat pertsonak deklaratu dute; horrek erakusten du ikerketa sakona dela, eta judizializatu egin nahi dela”, dio iturrietako batek.\nKasuarekin loturan, deklaratzera deitu dituzte kanpainaren hornitzaile izandakoak eta orduko CUPen idazkaritza nazionaleko kideak. Deklarazioak egiteko zitazioak otsailean abiatu ziren, baina koronabirusaren agerraldiaren ondorioz etenaldia gauzatu zen prozesuan, harik eta azken asteetan zitazioak berrartu dituzten arte. VilaWeb-en jakinarazi dutenez, hamabost pertsona inguruk jada deklaratu dute, eta abuztuaren 24ko astelehenez zegoen deklaratzera deitua 2016-2017 ikasturtean alderdiko idazkaritza nazionaleko kide izandako pertsona bat. Deklarazioez gain, fiskaltzak alderdiaren barne dokumentazioa ere eskatu du, idazkaritza nazionaleko kideen zerrenda edota erreferendumaren kanpainara zein talde parlamentariora bideratutako aurrekontua kasu.\n“Fiskaltzak ihes egiten utzi dio Juan Carlos I. bezalako frankismoaren oinorde ustel bati. Baina demokrazia defendatzen zuen #PrenPartit kanpaina jazartzen du. Berriro egingo genuke”, irakur daiteke CUP alderdiak sare sozialen bidez publiko egin duen mezuan:\nKanal hauetan artxibatua: Kataluniako erreferenduma | Herrialde katalanak | CUP


Covid lantaldeko langileek salatu dute "esperientziarik gabeko" langileek ordezkatuko dituztela - Nafarroa - euskalerriairratia.eus\nCovid lantaldeko langileek salatu dute "esperientziarik gabeko" langileek ordezkatuko dituztela\nEuskalerria Irratia 2021-04-08 14:11\nEz dute bidezkoa ikusten, haiek hilabeteak daramatzatelako lan hori egiten, eta funtzionamendua ezagutzen dutelako.\nAdministrazioko langileak, erizainak eta osasun-larrialdietako teknikariak dira. Zehaztu dutenez, maiatzaren 1ean 80 eta 100 artean kaleratuko dituzte, eta zerrendetan lehentasuna duten beste langile batzuek ordezkatuko dituzte, iraupen luzeko kontratuekin. Salatu dutenez, haietako askok iazko otsailetik daramate talde horietan, kontratu laburrak kateatzen; Orduan, lan horiek eskaini zizkietenean, baietz esan zutelako, zerrendetan haien gainetik dauden beste batzuek ez bezala.\nHilabeteotan oso baldintza gogorretan lan egin dutela esan dute, egoerara etengabe egokituz. Ulertzen dute kontratazio-zerrendak errespetatu behar direla, egoera erregularizatu behar dela, eta beste testuinguru batean egokiena litzatekeela; baina ez dute egokia ikusten orain, olatu berri baten hasieran, aldaketa hori egitea, eta uste dute beraiek ere konpentsazioa merezi dutela egindako lanagatik.\nNafarroaok Gobernuak, aztarnarien taldearen aldaketa izan zuen hizpide pasa den astean, eta onartu zuen maiatzetik aurrera gutxiago izango direla lanean, baina ziurtatu zuen egun lanean ari diren berdinak ariko direla Foremeko langileek, ordea, uste dute gobernuak erabakia hartu duela kanpoko presioengatik, baina ez dakite nondik datozen presio horiek.


Gazta begiak argi! | Mercado San Martin\nGazta begiak argi!\nSAN MARTIN MERKATUKO HANDIZKARIEN AHOLKUAK, GAZTA-OHOL ZORAGARRIA PRESTATU AHAL IZAN DEZAZUN.\n1. Kalitatearen aldeko apustua. Eskatu zuk edo zure mahaikideek gustuko duzuena, eta kontuan hartu aholkatzen dizutena. San Martin azokan, kalitate handiko gazta sorta handia aurkituko duzu honako establezimendu hauetan: 0. solairuan: MARIBEL URDAITEGIA, NICASIO, ALIMENTACIÓN JUAN ETXEBERRIA eta MUÑOA ALIMENTACIÓN. 1. solairuan: IÑAKI & JENNY, ADARRAZPI eta SUPER AMARA.\n2. Hozkailuan eta babestuta. Bereziki gaztak gordetzeko ganbera bat edukitzea da egokiena, baina nork dauka horretarako lekua sukalde xume batean? Betiko hozkailuarekin konformatu beharko. Tenperatura ideala: 8-14 gradu. Oso garrantzitsua da gazta biltzea, eta, horretarako, urdaitegietan elikagaietarako erabiltzen duten papera da onena. Film-papera ongi dago egun baterako edo birako, baina gero lizuna sortzen zaio. Gaztanoholean edo mahai gainean uzten baduzu, galdu egingo zaizu.\n3. Inoiz ez mahairatu hotz gazta. Tenperatura baxuak gaztaren zapore naturalak eta aromak ezkutatzen ditu. Ahal bada, atera hozkailutik ordubete lehenago. Funtsezkoa da behar bezala dastatu eta gozatzeko.\n4. Suabeekin hasi eta fuerteekin amaitu. Gazta-ohol bat mahairatzen denean, komeni da suabeenak kanpoaldean ipintzea, eta fuerteenak, berriz, barnealdean, amaieran jateko. GAZTAK BEGIAK ARGI!\n5. Ez moztu gazta guztiak modu berean. Gazta mota bakoitzak bere forma eta testura dauka. Gazta biribilak ziri-formarekin mozten dira, tartak bezala, zaporea ez baita uniformea alde guztietan. Gazta luzangak, berriz, barratxo-formarekin mozten dira, eta ogian zabaltzeko gaztak piezatan mahairatzen dira. Gazta krematsuak, bestalde, barratxoetan mozten dira, eta komeni da ganibetaren xafla ur berotan sartzea, gazta erraz desitsasteko. Azkenik, gazta urdinak dado edo bloketan mozten dira, eta gazta gogorrak zatitan.\n6. Eta azala? Zure lagunak ‘foodieak’ badira, interesgarria izan daiteke gazta azal eta guzti mahairatzea, azalak zer gazta mota den esaten baitigu. Kenduko diote gero. Gazta naturala bada, azala jan daiteke. Brie edota camembert bat bada, ez du zentzurik azala kentzea.\n7. Ogi onarekin. Gaztaren kalitatea garrantzitsua den bezala, ogi ona aukeratzea ere funtsezkoa da. Ahaztu txigorkiak eta gaileta gaziak! Zoaz TALO OKINDEGIRA (0. solairuan), eta ogirik egokiena zein den esango dizute.\n8. Gaineratu fruta eta fruitu lehorrak. Sagarrek, mahatsek eta pikuek urtsutasuna ematen diote gaztari, eta koipea ateratzen diote. Intxaurrak eta urrak ere ongi etorriak dira. Oholean gazta urdinen bat badago, eztia osagarri aproposa izango da.\n9. Ez edan urik. Baliteke zu edo zure gonbidaturen bat abstemioak izatea. Hala ere, gazta eta ura ez dira ongi konpontzen, ura ez baita ongi nahasten gaztaren koipeekin urdailean, eta kaltegarria izan daiteke.\n10. Uztartzea. Ardoa lagun ona da, eta beti izango da. Baina hain modan dauden artisau-garagardoak, jereza, uxuala eta whiskia ere bai.


Hondarribiako SARE | Angula Berria\nHasiera » Hondarribiako SARE\nDatorren larunbatean, hilak 13, Euskal preso politikoen aldeko bi manifestazio izango dira Bilbon\nsugorri argitaratua 7 / Urt / 2018\nLehenengoa, SAREk deituta, 17:30ean La Casillatik aterako da, "PREST GAUDE, giza eskubideak, konponbidea, bakea" lemapean. Goizetik, egun osoko egitaraua prestatu du SAREk Bilborako: kale animazioa, pailasoak, bertso saioa, kontzertuak, ...\nSarek deitutako manifestaziora joan nahi dutenek autobusean joateko aukera izango dute, goizez eta baita arratsaldez soilik ere. Izena emateko:\n· Irun: ohiko lekuetan\nGehiago irakurriDatorren larunbatean, hilak 13, Euskal preso politikoen aldeko bi manifestazio izango dira Bilbon -ri buruz\n“Kemena, Bilbotik Baionara igerika preosen alde” dokumentala gaur Hondarribian\nIgandea, Urtarrila 7, 2018 - 18:00\nUztailean, Paxkal Elgart Amikuztarrak (Nafarroa Beherea) Getxotik Baionara igerian egin zuen euskal presoen eskubideak aldarrikatzeko. Hondarribian bukatu zuen etapa bat, eta ongi etorria eman genion. Ekitaldi haren dokumentala egin dute, eta Paxkal berak, Roberto Murgiondo antolatzaileak eta Eki Pagoaga dokumental egileak herri desberdinetan ematen ari dira.\nGehiago irakurri“Kemena, Bilbotik Baionara igerika preosen alde” dokumentala gaur Hondarribian -ri buruz\nUrtarrilareen 13an Bilbora joateko autobusa Hondarribitik\nsugorri argitaratua 26 / Abe / 2017\nSAREk urtero bezela presoen aldeko manifestazioa antolatu du urtarrilaren 13rako. Aurten, goizetik egongo dira ekitaldiak, jokoak, eta abar.\nHondarribian, autobusa beti bezela antolatu da arratsaldean 3tan Miramartik aterako dena.Jendea apuntatuz gero prest gaude goizean beste bat ateratzeko.\nApuntatzeko SAREko Wasapera 688728655 izena bidali behar da .\nGehiago irakurriUrtarrilareen 13an Bilbora joateko autobusa Hondarribitik -ri buruz\nUrtarrilaren 14an Bilbora joateko autobusa Hondarribitik\nsugorri argitaratua 5 / Urt / 2017\nSARE Hondarribiak urtarrilaren 14an Bilbon presoen alde egingo den manifestaziorako autobusa antolatu du. Arratsaldeko 15:00etan Miramartik aterako da.\nAutobuserako izena emateko telefonoz deitu edo whatsappa bidali zenbaki honetara 650984745\nGehiago irakurriUrtarrilaren 14an Bilbora joateko autobusa Hondarribitik -ri buruz\nSAREk trena hartzera gonbidatzen zaitu\nsugorri argitaratua 11 / Mai / 2016\nSARE.- Igandean, maiatzaren 15ean, HARTU TRENA kanpainaren ekitaldi nagusia izango da Euskal Herrian. Hondarribira ere trena iritsiko da San pedro kalera 13.00etan. Geltokia prestatu diogu, eta bertan poema irakurketa, kontu kontalaria, kantak, tortilla pintxoak, sagardoa eta giro ona izango da. Bagoia euskal presoen giza eskubideen alde dagoen jendearekin bete, eta argazkia aterako dugu. Trena hartzera gonbidatuta zaude.\nGehiago irakurriSAREk trena hartzera gonbidatzen zaitu -ri buruz\nSarek antolatua Juan Jose Ibarretxerekin hitzaldia Hondarribian\nsugorri argitaratua 28 / Urt / 2015\nOstirala, Urtarrila 30, 2015 - 19:00\nHondarribiko "Itsas Etxea" Auditoriumean\nGehiago irakurriSarek antolatua Juan Jose Ibarretxerekin hitzaldia Hondarribian -ri buruz\nsugorri argitaratua 9 / Abe / 2014\nLarunbata, Abendua 13, 2014 - 16:00 -tik 23:45 -ra\nSoroetako frontoian eta Banakon\n- 16:00tan Saretzen\n- 17:00tan Haurrekin jolasak\n- 17;00tan Graffitiak eskubideen alde\n- Arratsaldean zehar: Begi probak, txokolatada, pailazoak, mural partehartzailea\n. 20:00tan "hemen naiz, ez geratzeko baina" liburuaren aurkezpena eta kartzela gogoeta musikatua\n- 22:30tan Kontzertuak:\n· Sangre de Mono\n· Soma Sound System\nGehiago irakurriHondarribia SAREtzen -ri buruz


Nola aldatu YouTube bideoen bereizmena datuak gordetzeko | Androidea\nNola aldatu YouTube bideoen bereizmena datuak gordetzeko\nYouTube urte askotan bilakatu da eta izango da, bertan dagoen plataforma bakarra edozein motatako ikus-entzunezko edukiak aurki ditzakegu. Asko dira beren musika gogokoena entzuteko, tutorialak edo berriak bilatzeko, jolasak, filmak edo telesailak aztertzeko, boxeo gabeko gailuak, txikientzako marrazkiak ... aldizka erabiltzen dituzten erabiltzaileak.\nBideoa datu gehien kontsumitzen duen formatuetako bat da. Youtuberen kontsumoa datu konexio baten bidez egiten bada, ikus dezakegu zein azkar lurruntzen den gure datu tasa guk ohartu gabe. YouTube bideo bat ikustea premiazkoa baduzu eta Wi-Fi sare batera konektatzeko itxaron ezin baduzu, orduan erakutsiko dizugu ebazpena nola aldatu datu gutxiago kontsumitzeko.\nZenbat eta azukre gehiago, orduan eta gozoagoa. Youtuberen kasuan berdina da. 1080-n erreproduzitutako bideo baten datuen kontsumoa ez da 720-n edo modu automatikoan erreproduzituko bagenu bezala, gure konexioaren abiadurara egokitu dadin. Abesti zehatz bat entzun nahi badugu, egin dezakegun onena kalitatea maximora murriztea da, bideoa ere ikusi nahi ez badugu, Wi-Fi konexioarekin eroso egin dezakegun zerbait.\nBestalde, bideo zehatz bat ikusi nahi badugu, 480 bereizmena nahiko laburra izan daiteke, ikusi beharreko edukiaren arabera, beraz bereizmen egokia berehala altuena da: 720. Jarraian erakutsiko dugu nola aldatu Android-eko YouTube bideoen bereizmena.\nAipatutako bideoan gaudenean, sakatu bertikalki kokatutako hiru puntu pantailaren goiko eskuineko izkinan. Hiru puntu hauek agertzen dira bideoa horizontalean edo bertikalean erreproduzitzen ari garen ala ez.\nOndoren, egin klik gainean Kalitatea.\nOndoren, bistaratuko dira bideoa erabilgarri dagoen bereizmen guztiak.\nArtikuluaren bide osoa: Androidea » Tutoretzak » Nola aldatu YouTube bideoen bereizmena datuak gordetzeko\nAndroid erabiltzaileen leialtasuna handitzen da, baita iOSena ere\nNola jakin telefono zenbaki bat zein operadori dagokion


"Zaharraz Harro! jaietan ez dugu makrotik ezer, mikroan aldiz denetarik"\nArgia 2019-06-24 02:04\nEkainaren 24a eta 30a bitartean Zaharra Harro! jaiak egingo dira Gasteizko Alde Zaharrean. Astelehenean hasi eta igandean buka, ia 80 jarduera. Jaiotzatik auzo harrotasuna, partehartzea eta autogestioa ditu ardatz Zaharraz Harro!k, eta aurtengoa hamaikagarren edizioa du. Txikitasunaren, tratu hurbilaren edo aniztasunaren apologia egiten digute gure bi hizlariek, jaiak “koordinatzen” dituen asanbladako kide direnak.\nErradiazio guztiak ez dira berdinak: 5G teknologia eta osasuna\nArgia 2019-06-23 22:41\nAzken hilabeteetan 5G teknologiarekin lotutako informazio asko argitaratzen ari da hedabideetan, dagoeneko oso interkonektatuta dagoen mundu batean telefonia mugikorrak emango duen hurrengo jauzia iragarriz. 5Gak osasunari eragin diezazkiokeen ustezko kalteak dira jarraipen mediatiko horren puntuetako bat. Baina, benetan kezkatzeko motiborik badago?\nSarkozy epaitua izanen da, ez dago politikoki hilda horregatik\nArgia 2019-06-21 17:53\nFrantziako Errepublikako presidente ohia solastoki politikoetara itzuli da indar handiz. Estatuko Kasazioko Auzitegiak agintari ohiaren abokatuek jarritako helegite guztiak errefusatu ditu eta. Nicolas Sarkozy ustelkeria eta influentzia-trafikoa dela-eta izanen da epaitua. Sarkozy “ez dago hilda” alabaina.\nSanferminetako talde bortxaketa sexu erasotzat jo du Espainiako Auzitegi Gorenak\nArgia 2019-06-21 15:32\nNafarroako Auzitegiek bortxaketa sexu abusutzat jo ostean, Espainiako Auzitegi Gorenera heldu da kasua. Sententziaren arabera, sexu erasoa izan zen.\nArgia 2019-06-21 13:43\nSanferminetako talde bortxaketa sexu erasoa izan zela defendatu du Fiskalak\nArgia 2019-06-21 13:16\nOstiral goizean ekin diote Sanferminetako talde bortxaketa aztertzeari Espainiako Auzitegi Gorenean. Fiskalak gertatutakoa sexu erasoa izan zela defendatu du.\n11-13 makroepaiketako auzipetuen aldeko manifestua aurkeztu dute\nArgia 2019-06-21 12:44\nMomentuz 150 pertsona ezagunen eta 2.000 herritarren atxikimendua jaso du Irtenbidera, etorkizuna askatu idatziak. Sinatzaileek epaiketa salatu eta irailaren 14ko manifestaziorako deia egiten dute.\nArgia 2019-06-21 11:29\nMobilizazioak ostiralean, Urruñako hilketa matxista gaitzesteko\nArgia 2019-06-21 11:02\nManifestazioa egingo dute Urruñan, eta elkarretaratzeak Hego Euskal Herriko hiriburuetan hilketa salatzeko. Herrietan ere ari dira deialdiak zabaltzen.\nOsakidetzako ikerketaren audioak argitaratzea oztopatu nahi izan du inputatu batek\nArgia 2019-06-21 10:23\nMaria Reyes Vega inputatuak eskakizuna egin dio Yolanda Varona magistratuari beraren aurkako kausa judizialaren “konfidentzialtasuna” babestu aldera. Eldiario.es egunkariak Osakidetzaren aferaren barne ikerketaren audioak ez publikatzea, hain zuzen ere.\n‹‹ Aurrekoak 1 2 3 4 5 ... 1138 1139 1140 1141 Hurrengoak ››


Errepresio gehiagorik ez Nikaraguan\nIkasleen aurkako erasoen kontrako sinadura bilketa abiatu du Nikaraguako mugimendu feministak\nUgariak izan dira polizia eta talde paramilitarren gazteen aurkako erasoaldiak, Nikaraguan. Hori gutxi balitz, herritarren informaziorako eskubideari ere uko egin diote, medio independienteak boikoteatu, zentsuratu eta itxiz.\nEgoeraren larritasunaren aurrean eragile feministek beherago ikus dezakezun manifestua idatzi dute, gure babesa eskatuaz batera. Hemen sakatuz sina dezakezu zuk ere. Elkartasun feminista Nikaraguarekin!


Biltzar horretan, sareko bazkide diren hiri eta erakundeetako udal-agintariak, funtzionarioak eta teknikariak bilduko dira, eta zaintzaren logikarren inguruan ezartzen ari diren ekimenak eztabaidatu eta partekatuko dituzte, hiru ardatzetatik abiatuta:\nPertsonen zaintza: pertsona guztien eskubideak bermatzeko politikak eta proiektuak, gizarte-eredu jasangarriago eta berdinzaleago bat lortzeko helburuarekin.\nPlanetaren zaintza: eredu sozioekonomiko jasangarriagoa eta inklusiboagoa bultzatzeko jarduerak, krisi klimatikoa arintzearekin konprometituta.\nDemokraziaren zaintzea: XXI. mendeko gizarte-, ekonomia- eta ingurumen-erronkei aurre egiteko behar den ekintza-gaitasun kolektiboa bermatzeko.\nIzen-ematea eta informazio osagarria, CIDEUren webgunean.


Ikasgelak archivos - Kutxa Kultur\nIzena emateko epea 2022ko urtarrilaren 10ra arte zabalduko ez den arren, Kutxa Kultur Gelen datorren denboraldirako programazio kontsulta daiteke hemen. Pandemiaren ondoren sortutako agertoki berria dela… Irakurtzen jarraitu\nKutxa Kultur Gelak programaren jarduera-proposamenak laster hasiko diren ikastaroetako batzuetan parte hartzeko aukera eskaintzen du oraindik; Kutxa Kultur-ek Tabakaleran dituen instalazioetan izango dira. Kodea … Irakurtzen jarraitu\nKutxa Kultur Gelak 21/22\n2021eko ekaina eta uztaila bitartean, Kutxa Fundazioak eta Donostia International Physics Center (DIPC) ikerketa-zentroak ZientziaKutxa hitzaldi-zikloa programatu dute berriro. Zientzialari ospetsuak, aldi berean komunikatzaile handiak, Tabakalerako Kutxa… Irakurtzen jarraitu\nSukaldaritza Ismael Iglesiasekin Eguna eta ordua: 2021eko martxoaren 15a, astelehena | 17:00 – 18:00 Lekua: Online (Zoom plataforma) Izena emateko epea: 2021/03/03 > 2021/03/10 Idazketa eta… Irakurtzen jarraitu\nGure zorionik zintzoena Gabon hauetan, eta Urte Berria osasunez etor dadila\nKutxa Kultur Gelen programazio berria 2021eko udaberrirako\nIzena emateko epea urtarrilaren 7ra arte zabalduko ez den arren, Kutxa Kultur Gelen datorren denboraldirako programazio kontsulta daiteke hemen.\nEuskara Kutxa Fundazioaren izaeran eta jardueran barneratuta dugu. Euskaraldiaren helburu nagusia herritarren hizkuntza ohiturak aldatuta euskararen erabilera handitzea da. Horregatik, aurten ere Euskaraldiarekin bat egiten… Irakurtzen jarraitu\nHiru mahai-inguru egingo dira hurrengo asteetan Euskaraldia ariketa sozialaren harira antolatutako egitarauaren barruan. Euskaraldiak eta Kutxa Fundazioak antolatutako mahai-inguruetan euskarak gizarteko eremu ezberdinetan duen presentziaren… Irakurtzen jarraitu


Fijait-en neurriei aurre egiteko, «intsumisiora» jotzeko deia egin dute Hazparnen\nPeio Irigoien euskal preso ohiari elkartasuna erakusteko bildu dira Hazparneko plazan. Prokuradoreak 1.000 euroko isuna eskatu zuen ortzegunean haren aurka, Fijait fitxategi judizial automatizatuaren neurriei uko egiteagatik.\nAutogobernu Lantaldeak hurrengo pausoa zehaztu gabe itxi du adituen fasea\nLegardak testu artikulatuari buruzko azalpenak eman ditu. EAJk dio lantaldeak «lan fase berri bat» abiatuko duela. EH Bilduk EAJ, PSE eta EPri eskatu die beren testua legegai gisa erregistratzeko\nEusko Legebiltzarraren 40. urteurrena ospatzera deitu dituzte herritarrak


Irekia Eusko Jaurlaritza - Gobierno Vasco :: Donostia, bi atxilotu kiosko batean lapurreta egiteagatik eta beste atxilotu bat poliklinikan jaka bat ebasteagatik\nDonostia, bi atxilotu kiosko batean lapurreta …\n<img src="https://www.irekia.euskadi.eus/uploads/cover_photos/65977/original/Detencion.jpg" style="max-width:100%" alt="" />\nErtzainek 18 eta 22 urteko bi gizonezko atxilotu dituzte goizaldean Donostian, indarra erabiliz lapurreta egitea leporatuta. Agenteek kiosko baten barruan aurkitu dituzte, sabaian zuloa eginda sartu ondoren. Ordu batzuk lehenago 50 urteko beste gizon atxilotu dute ospitale bateko langile bati jaka lapurtzeagatik.\nGoizaldeko hiruak laurden gutxi aldera pertsona batek Ertzaintzari jakinarazi dio bi pertsona Gipuzkoako hiriburuko Intxaurrondo auzoan dagoen kiosko batean sartzen ari zirela sabaitik. Ertzaintzaren patruila bat adierazitako lekura agertu da, eta bi pertsona aurkitu ditu kiosko barruan.\nUstezko lapurrak kioskoaren sabaian aurretik egindako zulotik atera dira kanpora, eta indarra erabiliz lapurreta egitea leporatuta atxilotu dituzte, agenteek egiaztatu baitute saltokiko hainbat gauza zituztela arropa artean ezkutatuta.\nArrastatuak 18 eta 25 urteko bi gizonezko dira, eta polizia-egoitzara eraman dituzte agintari judizialaren eskuetan jarri aurretik.\nBestalde, atzo gaueko hamabiak baino lehentxeago 50 urteko gizon bat atxilotu zuten Donostian, Poliklinikako langile bati jaka lapurtzea leporatuta. Dirudienez, lapurrak, antzeko lapurretengatik ospitalean lehendik ezagutzen zutenak, jaka bat lapurtu zuen bulego batetik, eta agenteek telefono mugikor bat eta jabearen objektu pertsonal batzuk aurkitu zituzten jakaren poltsikoetan.\nIrunen adingabe bat atxilotu dute denda batean lapurretan ari zela


Bérarde - Une histoire sans fin (5a, 95 m, derrigorrez 4c) eta Le premier voyage du Toons (4c, 105 m, derrigorrez 4b) ~ Eskalatzen\nBérarde - Une histoire sans fin (5a, 95 m, derrigorrez 4c) eta Le premier voyage du Toons (4c, 105 m, derrigorrez 4b)\nEgilea X Larretxea Ordua 16:41 Komentariorik ez\nBérarde-ko toki honek bide nahiko errazak eta laburrak ditu. Arroka eta ekipamendua onak. Hormara hurbiltzeko igo behar den malda gogorrak gutxienez bide para bat egitera bultzatzen du, gehien bat botatako izerdia konpentsatzeko.\nLa Grande Rochaille\nBideak nahiko jendetsuak dira. Ohikoa izaten da bide berean soka-bikote desberdinak aurkitzea. Jaitsierarako, jenderik ez bada, errazena eta erosoena “Une histoire sans…” bidearen ezkerrean dagoen rapel lerrotik jaistea da. Jende asko bada arroilako rapeletik (guztiz airean eta irteera deserosoa duena) edota eskuinekotik jaitsi beharko da. Bigarren hori aurkitzeko arroka baten mokoan kable bat aurkituko dugu. Kable horri aseguratuz bilgunera hurbildu behar da (oso aereoa).\nIristeko: Genobre – Bourg d´Oisans – Berarde edota Briançon – Col du Lautaret – La Grave – Berarde egin behar da. Berarde herrixkara igotzen den errepidea (D530) igoera gogorreko hainbat zati ditu eta St Christophe herrixka pasa ondoren, 4,5 km ingurura, errepidea 1 km-tan asko estutzen da. Ez da zati oso luzea, baina ez dago petrilik eta ibaia oso, baina oso, behean ikusten da. Beste kotxe batekin gurutzatzen bazara, bere “gauzatxoa” du. Eskerrak noiz behinka, 200 inguru, zabalgune txiki batzuk (Refuge) daudela. Berarde herrixkara sarrera debekatuta dago (hesia). Erosoena herriaren azpian dagoen parking handian aparkatzea da (ikus eskema).\nHurbiltzeko: Herrixkara igo eta elizaren ezkerretik irteten den asfaltatutako pista hartu. Bi txabola dauden tokiraino igo eta bere atzean eta eskuinera jotzen duen bidea hartu. Bideak zig-zag eginez gora egiten du. Oinez hasi eta 20 min ingurura (kotxetik kontatzen hasita) mugarri bat ikusiko dugu eta, bere alboan, gora jotzen duen bidezidorra. Bide hori hartu eta igotzen hasi. “La Petite Rochaille” izeneko eskalada eskolara eramango gaitu bideak. Eskola bere ezkerretik inguratu eta zertxobait gorago eskuinera jo. Berehala, zertxobait gorago, eskuinera egin behar da eta eskolaren goi partean ikusten den terraza handi dagoen aldera igo behar da (eskolaren gailurrera igoko nahi bagenu bezala egin behar da). Goiko partean bidezidorra eskuinera pasatzen dela eta igotzen jarraitzen duela ikusiko dugu. Igoera gogor batetik 45 min ingurutan hormaren oinean egongo gara. Kontuz! Eskalada eskolara iristerakoan bere ezkerrean dagoen uharretik ez da igo behar. Igo daiteke, bide arrastoak daude, baina oso igoera nekeza eta deserosoa da.\nUne histoire sans fin (5a, 95 m, derrigorrez 4c)\nL1 (25 m, 5 aseguru, 4b). Harmailak eta plakatxo bat hasieran. Tarteko bilgune batera iristen da. Segi eta plaka beltz handia dagoen aldera plakatik igotzen jarraitu. Bilgunea erlaitz handi batean.\nL2 (25 m, 5 aseguru, 5c). Bilgunetik eskuin aldera irten. Lehenengo asegurua jarri ondoren, plaka beltzaren ezker aldean dagoen ezproitxora iristeko, 3-4 metroko zeharkaldi horizontala egin behar da. Zeharkaldian pasagunetxo fin bat dago, baina ongi egiten da lauza “salbatzaile” baten laguntzarekin. Ezproitxoa igo ondoren, harkaitza asko makurtzen da. Oso gertu dauden bi aseguru aurkituko ditugu lurrean eta, bere ezkerrean, bloke handi batean, bilgune bat (katez loturiko bi parabolt). Ez da bilgunea hor egin behar, rapelatzeko bilgunea baita. Beste 5 metro inguru igo eta “mikro” pinu baten alboan aurkituko dugu dagokigun bilgunea.\nL3 (20 m, 5 aseguru, 5a). Itsasgarritasunezko plaka. Tarte etzanera irteteko itsasgarritasunezko pasagunetxo bat dago.\nL4 (25 m, 6 aseguru, 4c). Nahiko euste lekuak dituen plaka bertikala. Hala ere euste leku horiek bilatu behar dira.\nMateriala: 6 zinta + bilgunerako materiala. Friends eta fisureroak soberan daude.\nLe premier voyage du Toons (4c, 105 m, derrigorrez 4b)\nL1 (25 m, 6 aseguru, 4b). Bidea sabai handi baten ezkerrean hasten da, “une Histoire…” bidearen hasieratik 20-25 m ezkerrera. Sabaia nabaria da. Eskuinera zeharkaldi motz bat duen plaka (pasagunetxo fina) eta ondoren diedro lurtsua. Bilgunea bigarren pinu handiaren ezkerrean.\nL2 (25 m, 5 aseguru, 4c). Zati bertikal labur bat hasieran. Zailtasunak hor aurkituko ditugu. Ondoren eskuineko ezproi etzanera irten eta harmailetatik bilguneraino igo.\nL3 (25 m, 6 aseguru, 4b). Eskuin aldera igotzen den plaka zeiharra. Ondoren, diedro baten eskuinean geratzen den plakatxoa igo behar da. Bilgunera iristeko pasagunetxo fin bat duen zeharkaldia egin behar da eskuinera.\nL4 (30 m, 7 aseguru, 4c). Diedro-tximinia. Ondoren horma etzan egiten da eta bilgunera iritsi baino lehen hormatxo bertikal bat gainditu behar da. Diedro-tximinia gainditu ondoren “Une histoire…” bidearen ezkerrean dagoen rapelaren bilgunera pasa daiteke, behean egon daitezkeen eskalatzaileei harririk bota gabe.\nMateriala: 7 zinta + bilgunerako materiala. Friends eta fisureroak soberan daude.\nJaitsiera: Aukera ugari daude. “Une histoire…” bidean errazena eta erosoena bere ezkerrean dagoen rapel lerrotik jaistea da (2 rapel; 45 eta 40 metrokoak). Jendea badabil, gogaikarria izan daiteke. Kasu horretan ezkerrera igo (harri aske ugariko zatia) eta arroilaren gainean dagoen rapelaren bila joan gaitezke. “Voie des Pins” bidearen azken bilgunea bilatu behar da. Bere ezkerrean, 5 m ingurura, rapel instalazioa dago. Rapel instalaziora hurbiltzeko zeharkaldi horizontala erraza da eta 3 paraboltekin babestua dago. Rapela guztiz airean da, ziragarria eta irteera deserosoarekin. Beste aukera bat eskuineko rapel instalaziora joatea da. Azken bilgunetik igo (kontuz! harri askeak ez bota) eta, hormaren oinarria inguratuz, moko itxura duen bloke handi batera hurbildu behar gara. Harriaren atzean rapel instalaziora hurbiltzeko behar den kablea aurkituko dugu. Instalaziora hurbiltzeko zati labur aereo ziragarria pasa behar da.\n“Le primier voyage…” bidearentzat aurreko hiru aukera horiek ditugu edota bideko R4tik (2 parabolt + 2 maillon) R3ra rapelatu eta hortik “Une histoire sans…” bidearen ezkerreko rapel lerroko bigarren instalaziora jaitsi. Instalazio horretatik lurrera 40 m-ko rapel batekin iristen da.\nCategories: 4b, 4c, Bide_ekipatua, Frantzia


"Sinetsita gaude musikak denondako behar duela izan" - Nafarroako Hitza “Sinetsita gaude musikak denondako behar duela izan” – Nafarroako Hitza\n“Sinetsita gaude musikak denondako behar duela izan”\n2022, apirilak 15 Elkarrizketak 137\nEkainaren 24an eginen dute Arizkun Rock, eta, pixkanaka, antolatzaileak ari dira aurtengo aldiari buruzko xehetasunak argitzen. Asteon kaleratu dute kartela: lau talde ariko dira oholtza gainean.\nPandemiak itorik ziren aldietan hutsik egin ez bazuten, nola eginen zuten aurten… Ekainaren 24an eginen dute Arizkun Rock. Apurka, itxaronaldia estutzen ari da, eta, hain zuzen, iragan asteartean argitu dute zein izanen den egitaraua: Drunken Barrels, The Lio, Skakeitan eta Tirri & Tery taldeak ariko dira. Eider Bidegain (Arizkun, 1999) antolatzaile taldeko kideak pozik eman ditu xehetasunak telefonoaren beste aldetik. Elkarrizketak iraun bitartean, txorien kantuak aditu dira haren hondotik, Arizkungo plazatik. Bi hilabeteren buruan, bestelakoa izanen da soinu banda.\nHurbil sentitzen duzue eguna?\nEgia esan, bai, eta jadanik urduri gaude, egunari begira, erne, eta azken gauzak lotuta uzteko ahaleginetan; oso gogotsu.\nHiru egun dira egitaraua kaleratu zenutela. Gogoz zineten misterioa argitzeko?\nJakina! Horrelakoetan, asteak ematen ditugu egitaraua isilpean izan nahian, ezkutuan gordetzen, gero nolabaiteko boom bat eragiteko. Jakin-mina piztu nahi izaten dugu, alegia, jendea pixka bat itxaronarazi. Orain erreakzioak aditzen ari gara, eta, horri esker, are gehiago animatzen.\nZertan sumatu da jakin-mina?\nAskotara. Askok eskatu digute, hitz erdizka, faborez kontatzeko nork joko duen kontzertuetan. Asmatu nahian ere ibili dira beste batzuk: “Aurten etorriko da ez-dakit-nor?”. Listo, bukatu da itxaron beharra: orain badakite.\nBesteak beste, Drunken Barrels taldea ariko da, 17:00etan. Zergatik dira egoki, zuen ustez?\nDrunken Barrels taldea aukeratu genuen, batetik, hemengoak direlako, Baztangoak, eta, hain zuzen ere, bertakoen aldeko apustua egin nahi izaten dugulako. Gainera, badakigu jendeari asko gustatzen zaiola taldea. Musika irlandarra jotzen dute, eta adin guztietarako atsegina da. Horri ere erreparatu diogu, lortu nahi baitugu mundu guztiak disfrutatzea, izan heldu edo ume.\nZer irizpideri jarraitzen diozue kartela osatzeko garaian?\nTaldeak Euskal Herrikoak izan daitezen saiatzen gara, eta, ahal dela, hemen ingurukoak. Gainera, taldeetan emakumeak izateari ere ematen diogu lehentasuna.\nEta, oro har, lortzen duzue?\nEgia esan, agerikoa da ezetz. Saiatzen gara beti izan dadin emakumeren bat oholtza gainean, baina ez da erraza izaten. Musikaren industriaren egoerak asko zailtzen du; gizonak beti dira gehiago. Gainera, beste faktore asko ere izaten dira tartean: agenda, gure aurrekontua…\nIlundutakoan, Skakeitan eta The Lio izanen dira jaialdian; bigarrenak punk-rock doinuak ditu bereizgarri. Hain zuzen, bistakoa da Arizkun Rockek maiz egin duela genero horren alde. Hautu kontzientea da?\nEz dugu kontzienteki egiten, baina egia da, nahi gabe edo, badugula horrelako taldeak ekartzeko joera. Izan daiteke badakigulako jendeak asko gozatzen duela haiekin. Edo, akaso, guri [antolatzaileei] hainbeste gustatzeak ere izan dezake erruaren parte.\nTirri & Tery zortzigarrenez izanen dira jaialdian. Sekula ez dute huts egin zuenean.\nGiro zoragarria sortzen dute. Aurtengo aldia, gainera, oso berezia izanen da. Berriki, iragarri dute agertokiak utziko dituztela laster, eta, beraz, agur esateko bira eginen dute orain. Hau izanen da Arizkun Rocken ariko diren azken aldia. Jadanik aurreratu dute zerbait berezia eginen dutela ekaineko emanaldian.\nArizkun Rockek 2015ean izan zuen estreinako aldia. Ordutik, nolakoa izan da eboluzioa?\nNi 2016an hasi nintzen antolaketa taldean, eta, egia esan, argi ikusi dut nola handitu den. Ez naiz lantaldeaz ari, baizik eta jaialdiaren izen onaz, oihartzunaz eta eskaintzen duenaz. Gauzak gero eta hobeki egiten dira.\n“Jaialdi txiki” gisa definitu ohi duzue. Gauza handi asko kabitzen da txikitasunean, ezta?\nTxiki deitzen diogu herri txiki bat garelako, egun bakarrekoa delako eta, bistan denez, jende kopuruan ere alde handia dagoelako beste jaialdi batzuekin konparatuz gero. Halere, horrekin ez dugu erran nahi garrantzi txikiagokoa denik. Oso berezia da.\nAutogestioan oinarritu zarete hasieratik, eta sarrera doakoa da. Inoiz sentitu duzue ereduan aldaketarik egiteko tentazioa?\nEz zait iruditzen. Uste dut beti izan dela argi gure kasuan horrela behar duela izan. Gure lehentasunetako bat da edozein pertsonarentzat izatea posible jaialdira joatea, dirua ez izatea traba. Gainera, jaialdia herriko plazan egiten da; horrek berezi egiten du eguna, eta sarrerak saltzen hasiko bagina ezinbestean itxi beharko genuke ingurua fisikoki. Horrela segituko dugu hemendik aurrera ere: auzolana eta auzolana oinarri, eta doako sarrerarekin.\nJaialdiaren izenean eginiko zenbait argitalpenetan, hiru adjektibo esleitu dizkiozue musikari: handia, zabala eta librea. Zer esan nahi du horrek, zehazki?\nSinetsita gaude musikak denondako behar duela izan, denondako eskuragarri, libre. Horregatik, guk aprobetxatu egin nahi dugu Arizkun Rock jaialdia antolatzeak ematen digun aukera, eta musika zabaldu. Asmoak inoiz ez du izan behar musikari ateak ixtea, zabaltzea baizik.\n« Eman nahi zaion tokia da gakoa\nPrezioekin batera, haserreak ere gora »


Gerriko - Wikipedia, entziklopedia askea.\nArtikulu hau jantzi-osagarriari buruzkoa da; beste esanahietarako, ikus «Gerriko (argipena)».\nLarruzko gerriko beltz bat\nGerrikoa jantziak gerrian lotzeko erabiltzen den larruzko edo beste material batez eginiko xingola da.\nGerrikoetan hiru atal bereiz daitezke: belarria (normalean metalez eginda egoten da), xingola eta xingolak dituen zulotxoak. Lotzeko erabiltzen den sistema hurrengoa da: gerrikoa gerrian jarri eta belarria norberari dagokion neurriko zuloan sartu. Gerrikoaren zuloek tamaina desberdineko pertsonek gerrikoa erabiltzea posible egiten dute; dena den, tamaina egokia izango ez balu, larrukigile batek pertsonaren neurrira datorren zuloa egin ahalko luke.\nGerriko modernoagoek ez dituzte zuloak erabiltzen, sistema automatiko modukoa baitaukate jantzia eutsi ahal izateko. Zenbait kasutan, gehienbat emakumeen kasuan, gerrikoaren belarriak diseinu bereziak eta apainak izaten ditu. Marka batzuek euren logoa ipintzen dute belarrietan.\nK.a. IV. mendeko brontzezko gerriko belarria\nGerrikoaren erabilera Brontze Arotik dokumentatzen da, emakume zein gizonentzat. Orduztik, bi sexuek momentuko modaren arabera gehiago edo gutxiago erabili dituzte. Emakumeari dagokionez, arraroa izan zen gerrikoa erabiltzea, Erdi Aroa, XVII. mende amaierako Mantuan eta 1900-1910eko gona eta blusa konbinazioetan izan ezik. Gerriko belarriak Art Nouveau-ko kolekzionista artikuluak dira.\nGarai modernoetan, gizonak 20ko hamarkadan hasi ziren gerrikoak erabiltzen, praken gerrialdeak tiro baxuagokoak bilakatu zirenean. 20ko hamarkada baino lehenago gerrikoak apaingarriak izan ohi ziren soilik eta militarrekin lotzen ziren. Gaur egun, gizonezko gehienek erabiltzen dituzte gerrikoak euren galtzak eusteko.\nXXI. mendearen hasieran, material tradizionalak konplementatzen dituzten material berrien asmakuntzarekin, gerrikoak moda artikulu bilakatu dira, kolore, diseinu eta forma ugaritan ekoizten dituztelarik. Material berrien adibide argiak dira goma eta plastikozko polimeroak, diseinuan berrikuntza ugari egitea ahalbidetu dutenak, estetika eta iraunkortasuna garatzeaz gain.\n↑ (Ingelesez) Antonio. (2018-02-14). «A Man's Guide to Belts» The Art of Manliness (Noiz kontsultatua: 2022-05-07).\nOrriaren azken aldaketa: 7 maiatza 2022, 23:28.


Pantografo - Wikipedia, entziklopedia askea.\nPantografoa jatorrizko marrazki edo irudi bat beste eskala batean kopiatzeko erabiltzen den tresna da, paralelogramoen ezaugarrietan oinarritua. Beso edo erregela giltzatu batzuek osatzen dute, paralelogramo baten gisan giltzaturik. Beso bat finko mantentzen da, eta beste bat abiapuntuko irudiaren gainean higitzen da; hala, hirugarren beso batean dagoen lapitz batek irudi hori bera handiago edo txikiago egiten du.\nPantografoaren bidez irudi berdea eskalan handitua marrazten da\nMultimedia: Pantographs (instrument)\nAzken aldaketa 15 iraila 2020(e)an, 17:12(e)tan\nOrriaren azken aldaketa: 15 iraila 2020, 17:12.


400 kirolari baino gehiago elkartu ditu Urduñako Mendi Lasterketak - Urduña - Aiaraldea.eus\n400 kirolari baino gehiago elkartu ditu Urduñako Mendi Lasterketak\nAimar Gutierrez Bidarte 2021-11-14 19:44\nUrduñako Mendi Lasterketaren IV. edizioak ehunka kirolari eta zaletu batu ditu Gorobel magalean. Javier Goitia eta Zutoia Odriozola izan dira 33 kilometroko frogan azkarrenak.\nEhunka kirolari eta beste hainbeste zaletu elkartu dira gaur goizean Urduñan, Gualdetxu taldeak antolaturiko Urduñako Mendi Lasterketaren IV. edizioaz gozatzeko. Gutxika bueltatzen ari dira kirol proba handiak eskualdeko egutegira, eta gaurkoa horren adibidea izan da.\nHerriko dantzarien agurra jaso ostean, 33 kilometroko lasterketa osatu behar zuten kirolariak izan dira Foru Plazatik abiatzen lehenak. Fraileburu azpitik igo dira Txarlazora. Lehenengo gailur hori igaro ostean, Txoza iturri aldera jaitsi dira ziztu bizian lasterkariak, bertatik berriro ere gora egiteko.\nLasterketa erreleboka egin behar zutenek bertan eman diote lekukoa kideei. Bigarren igoera hau Bedarbideko malda ikusgarrietatik egin dute; herrira itzulera, aldiz, Senda Negra bidetik.\nJavier Goitia izan da gizonezkoen kategorian azkarrena, ibilbide guztia 2 ordu eta 48 minututan osatu du. Lehia bizia izan da azken momentura arte, ordea. Izan ere, Julio Salazarrek Goitiak baino segundo bat beranduago gurutzatu du helmuga.\nEmakumezkoen kategorian Zutoia Odriozola elorrioarra igo da podiumeko lehen postura. Errelebotan Ander Isla eta Josu Isasi izan dira garaile, bikoteak 2 ordu eta 56 minutu behar izan ditu lasterketako 33 kilometroak osatzeko. Esteka honetan kontsultatu daitezke emaitzak.\n13 kilometroko lasterketa\nLasterketa nagusia baino ordu erdi beranduago abiatu dira 13 kilometroko lasterketako parte hartzaileak. Norgehiagoka bizia eta oso azkarra izan da. Ibai Perez igo da podiumeko lehen postura, 58 minutu eta 9 segundoko markarekin. Eskualdeko azkarrena Jon Maeso laudioarra izan da, eta hirugarren postua eskuratu du. Lore Moyua zarauztarra izan da emakumezkoetan lehena.\nArgazkiak: Aimar Gutierrez Bidarte eta Endika Diaz


2020-07-14 - Urola Kostako Hitza : Urola Kostako Hitza\nErraustegiaren aurkako ekintza ugari izango da Orion hilaren 25ean eta 26an\n"Hondakinen prozesu guztia aurreikusiko duen kudeaketa plan integrala" martxan jartzeko eskatu nahi dute ekintza horien bitartez. Uztailaren 26an erraustegiaren aurka egingo duten giza katean parte hartzera gonbidatu dituzte herritarrak.\nPCR probak egingo dizkiete Getariako Politena tabernarekin harremana izan duten pertsonei\nGuztira, lau dira azken egunetan Getarian atzeman dituzten koronabirus kasuak. Haritz Alberdi Getariako alkateak kezka agertu du, baina herritarrei nahiz bisitariei eskatu die "lasaitasunez eta arduraz" jokatzeko eta osasun neurriak errespetatzeko.\nUrola Erdiko ondarea ezagutzeko bisita gidatuak eta ibilaldiak antolatu dituzte Ezkutuko Altxorrak programaren barruan\nLarunbatean egingo dute aurreneko irteera, eta irailaren 20an izango da azkena. Guztira, hemezortzi irteera edo txango antolatu dituzte Ezkutuko Altxorrak programaren udako edizioan. Bisita gidatuez gain, aurtengo udan Inaziotar Bideko aurreneko hiru etapak egingo dituzte.\nEskualdeko hainbat udalek COVID-19az babesteko neurriak hartzeko eskatu diete herritarrei.\nParte hartzea suspertzea erronka\nAnartz Izagirre UKTko kazetariak Eusko Legebiltzarrerako hauteskundeen emaitzen gaineko analisia egin du.\nAzpeitiko Gaztetxea bizi-bizirik iritsi da 15. urtemugara\nKoronabirusa tarteko, asanbladako kideek egoerara moldatu behar izan dituzte urteurrena ospatzeko antolatutako ekintzak. Urtemugaren harira, ekintzaz jositako hilabete osoko egitaraua prestatu dute. Asanbladako kideek diote 15. urtemugara "osasuntsu eta indartsu" iritsi dela Azpeitiko Gaztetxea.\n'Mendia femeninoan' erakusketa ikusgai da gaurtik aurrera Photomuseumen\nMendia pasio bihurtu duten emakumeei omenaldia egin nahi izan die argazkilari gasteiztarrak. Abuztuaren 23ra arte egongo dira ikusgai erretratuak.\nUdako ordutegia izango du bihartik aurrera Azkoitiko Aizkibel liburutegiak\nOrdutegi aldaketaz gain, zerbitzu zabalagoa eskainiko du liburutegiak bihartik aurrera.


Zer eta nor gara? > Historia\nZaila da gogoratzea nola hasi zuen bere ibilera Alejandro Echevarria (BGAE edo bahitetxea) erakundeak, geure burura etorri gabe beste hitz hauek: Daimler, Mercedes, Mevosa, Imosa, Inauto, DKV, eta abar.\nGure BGAEaren (borondatezko gizarte aurreikuspeneko erakundea) historia, izan ere, enpresa horiei lotuta doa. Ezin saihestuzkoa da 50 urte baino gehiagoan hainbat eta hainbat langileren bigarren etxea izan diren horien izenak aipatzea.\nHorregatik, garrantzizkoa da enpresa horietako langile horiei gure esker ona agertzea, gure BGAEa posible egin dutelako; eta haiei eskertzekoa da, orobat, orain konta dezakegun historia hau izatea.\nBeharbada, gure BGAEaren izena, Alejandro Echevarria, ez da ezaguna izango Ehariko enpresaren eremu geografikotik haratago. Hala ere, ez dio axola; izan ere, beti esan ahal izango dugu "dekauve" enpresako langileen BGAEa dela; edo, belaunaldi berrien bertsioan, "mercedes" enpresako langileena. Eta enpresa hau sobera da ezaguna gure probintziaren barruan nahiz kanpoan.\nAlejandro Echevarria bahitetxea 1964an sortu zen. Imosako zuzendari nagusi Alejandro Echevarria Zorrozua jaunarengandik jaso zuen izen hori. Izan ere, hark bultzatu zuen gizarte aurreikuspeneko bahitetxearen sorrera. Gero, 1980. urtean, izena aldaturik, gizarte aurreikuspeneko mutualitate bihurtu zen. Eta geroago, 1985ean, izen hau hartu zuen: Alejandro Echevarria borondatezko gizarte aurreikuspeneko erakundea. Eta izen horri eusten dio gaur egun ere.\nBahitetxea ere deitzen dioten honen xedeak, La Fontaineren Txitxarra eta inurria fabula ospetsuko ideia bera du oinarri. Pentsamolde horixe da, oraindik ere, gaur egungo BGAEaren xedea: hilabetez hilabete aurreztea, erretiroko pentsioak osatzearren.\n30 urtez, Alejandro Echevarria bahitetxeak bete zuen sorrerako zeregina: bazkideen pentsioak osatzea. Era berean, bazkideen soldatak osatzen zituen, laneko aldi baterako bajen aldian. Hori guztia posible izan zen bazkideek eginiko ekarpenei esker eta babesleek �enpresek� eginiko ekarpenei esker.\nHasieran, diru sarrerak besterik ez zen, ia ez zen gasturik. Beraz, era guztietako prestazioak onartzen zituzten: zuren pentsio urriak urtero handitzea; alargunei pentsio oparoak esleitzea; gaixoaldietarako edo istripuetatik sendatzeko aldietarako osagarriak; premialdi berezietarako prestazioak; eta abar.\nDena dela, egin ziren lehenengo azterlan aktualetatik, agerian jarri zen bazela defizit bat, eta defizit hori urtez urte handituz joan zen, estatutuetan zehaztutako prestazioak ematen ziren eran. Azterlan aktuarial horiek gomendatzen zuten ekarpenak handitzea eta/edo prestazioak gutxitzea, eta pentsioak ez handitzea (handitu egiten baitzituzten aldian aldian; batzuetan, urtero).\nEkonomia prekarioko egora horren ondorioz, Alejandro Echevarria bahitetxeak larrialdiko konponbideak bilatu behar izan zituen. Izan ere, ekonomia arazoaz gainera, Eusko Jaurlaritzak aurreikuspen planen mota horretarako ezarritako legedia berria bete behar zen. Horrek guztiak kudeaketa sistema berri bat eskatzen zuen. Bahitetxean berregituratze prozesu sakona ekarri zuen; 1994ko ekainean bukatu zen berregituratze hura.\nOrduz geroztik BGAEak zuzentzen dituen araudi berri horrek, ekarpenen eta prestazioen sistema arautu zuen. Gure bahitetxea aldatu egin zen, argi eta garbi bereizitako araubide eta orientazioak dituzten bi talde sortuta.\nTalde bat prestazio zehaztukoa da: talde horretakoak dira 1994 06 11 baino lehen pasibo egoeran ziren langileak eta lehengoratzeagatik geroztik onuradun direnak. Horiek bizi arteko errenta jasotzen dute, uneraino den ondarearen ondoriotzat, eta horien kudeaketatik lortutako finantza emaitzen ondoriotzat.\nBeste taldea, ekarpen zehaztukoa da, eta horkoak dira 1994 06 11n aktibo ziren bazkideak eta geroztik enpresara lan kontratu finkoarekin sartu direnentzat. Talde horretarako, ekarpen batzuk ezarri dira, eta ekarpen horietatik nahiz ekarpenen kudeaketaren finantza emaitzetatik sortzen dira prestazioak. Talde horretako bazkide bakoitza banku kontu baten jabe da: kontu horretan sartzen dira ekarpen propioak eta enpresarenak, eta kopuru horiek kontuaren titularrarengana edo haren legezko jaraunsle edo onuradunengana baizik ezin dira itzuli.\nBerebat, aipatzekoa da oraingo estatutuetan jasota dagoela etorkizuneko plan bat, ahalbidetuko duena nolabait ere ordaintzea, ahal den neurrian, bahitetxeko bazkide ziren batzuek izandako babesgabetasuna, 1994ko berregituratzearen ondoren aktibo baitzeuden, eta galdu egin baitzituzten aurrez egindako eskubide eta ekarpenak.\nOrain, une onean dugu gure BGAEa, eta ekonomia planak aski normalizatuta eta ikuskatuta ditu, kide direnen sarrerak eta prestazioak bermatuta izan daitezen, gaur egungo azterlan aktuarialek erakusten dutenez.\nIkusi ahal izan duzuen gisan, aurreko bahitetxeak eta gaur egungo BGAEak une hobeak eta okerragoak bizi izan dituzte; baina iraun izanaren arrazoia, bidean aurkitu dituzten arazoak konponduz joan izana da.\nHorregatik, Gobernu Batzarrak, eguneroko gaiak lantzen jarraitzeaz gain, Informazioaren Teknologia Berriak erabiltzea pentsatu du, BGAEa kide guztiengana hurbiltzeko eta horren kudeaketa eskuraerrazago eta gardenago izan dadin. Era berean, gaurtik aurrera webgune honen bitartez erabilgarri izango dituzun tresnak (informazio ekonomikoa, inprimakiak, galde erantzunak, eta abar) zuen gustukoak izan daitezen saiatzen ari gara, bai eta tresnok zuen eta BGAEaren arteko harremanetik sor daitezkeen izapideak, argibide eskaerak eta beharrak erraz ditzaten ere.\nIrakurri duzuena gustuko izango duzuelakoan.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Neba-arreben arteko harremanak: Orekak laguntzen du haur jelosia baretzen | Aldizkaria | EROSKI CONSUMER\nNeba-arreben arteko harremanak: Orekak laguntzen du haur jelosia baretzen\nEtxean haurtxo bat jaiotzen denean, gainerakoei kosta egiten zaie onartzea jada ez direla bakarrak eta besteari ere arreta eskaini behar diotela gurasoek\nFamiliara kide berri bat iristen denean, poza izaten da nagusi, baina erruz aldatzen dira gauzak, eta batik bat senide zaharragoarentzat. Ordu arte, berak agindu du, eta orain, aldiz, arrotza jarri zaio etxean nagusi. Kosta egiten zaio onartzea aurrerantzean gurasoak ez dituela beretzat soilik edukiko. Bekaitzik eta jelosiarik ez agertzea, edo agertuta ere egoki kontrolatu ahal izatea, hori gurasoen esku dago: haurdunaldiaren eta jaiotzaren berri nola eman jakin behar dute, eta haurra baztertua senti ez dadin, erakutsi behar diote maite dutela, ulertzen dutela eta arreta eskaintzen diotela.\n'Arrotza' badatorrela azaldu behar zaio, prestatu egin behar da\nOngi aukeratu behar da zein unetan eman berria. Zer gertatuko den azaldu behar diogu. Haurtxo jaioberriak hari nola eragingo dion ulertarazi behar zaio. Gauza onak eta txarrak azaldu behar zaizkio: gela berria izango duela, jostailuak erdibana egingo dituztela, gurasoei lagunduko diela, senide nagusia izatea egokituko zaiola, eta abar.\nGalderak eta kezkak baditu, haren adinari eta heldutasunari dagozkion azalpenak eman behar zaizkio. Amatxoren sabelean dagoen haurrari zer gertatuko zaion galdetzen badu, hark ulertzeko moduan azaldu behar diogu.\nHaurra noiz jaioko den ulertarazteko, egun edo data bereziekin lotzea komeni da une hori. Bederatzi hilabete oso luze joaten dira, eta haur batentzat zaila da hori ulertzea. Gabonak, Olentzero, uda... era horretako aipamenak erabiltzea komeni da.\nHaurdunaldian lekutxo bat egin behar zaio. Ginekologoaren edo emaginaren kontsultara eraman behar genuke, eta anaia, arreba edo ahizpa izango duenaren bihotz taupadak entzunarazi. Ospitalea ikustera ere joan gaitezke haurrarekin, bere senidetxoa non jaioko den jakin dezan.\nJaio aurreko estimulazio-jolasetan parte hartzera bultzatu behar genuke: hitz egin diezaiola sabelean dagoen haurtxoari, uki dezala sabela haurtxoaren mugimenduak sentitzeko, eta abar.\nJaioberrien mundua nolakoa den azalduko diogu. Bera haurtxo zeneko argazkiak eta arropak erakutsiko dizkiogu, bera jaio eta hurrengo egunak nolakoak izan ziren azaldu, zer-nolako ilusioz prestatu genituen gauzak... Bera sabelean zegoenean ere arreta eta goxotasun handia eskaini geniola adieraziko diogu, senidetxo berriarekin egiten ari garen modu berean.\nAukerarik izanez gero, ongi legoke etxean jaioberri bat duten lagunen edo familiakoengana joatea, haurrak ikus dezan nola jaten duten eta lo egiten duten lehen hilabeteetan. Haurrek uste izaten dute umetxoa jaio eta berehala hasiko dela eurekin jolasten, eta ikusten dutenean lo besterik ez dutela egiten, ez dira oso pozik egoten.\nHaurraren lagunen batek senide gazteagoak baditu, haren adibidea erabil dezakegu ulertarazteko gauza polita dela zaharrena izatea, eta badituela abantailak.\nHaurtxo berriaren inguruko elkarrizketetan parte hartzen utziko diogu, eta izena aukeratzeko orduan, haren iritzia ere aintzat hartuko dugu.\nBerari ere arreta berezia eskaini behar diogu, bere gauzez hitz egin, bere esperientziez eta kezkez... Ez da komeni elkarrizketa guztiak haurtxoaren ingurukoak izan daitezen. Berarekin harreman berezia dugula sentiarazi behar diogu, eta aurki beste haurtxo bat iritsiko den arren, lehen bezain kuttuna izaten jarraituko duela.\nEtxean egingo ditugun aldaketetan parte hartzen utziko diogu: haurtxoarentzako gauzak prestatu, armairuak antolatu...\nHaurtxoari ongietorria emateko opari bat prestatzeko esango diogu eta horretan lagunduko dugu.\nGela batetik bestera aldatu behar badu haurtxoa datorrelako, denborarekin egitea komeni da, ez dezan pentsa haurtxoaren erruz aldatu behar izan duela.\nHaurtxoa jaiotzen denean, norbaitekin utzi beharko dugu zaharrena, eta hori ongi antolatzea komeni da; kontu handiarekin azalduko diogu hori berari, babestua eta zaindua senti dadin.\nHaurrari bizi-ohitura batzuk aldatu behar badizkiogu (txupetea kendu, sehaskatik ohera pasatu, haurtzaindegira edo eskolara hasi), haurtxoa jaio aurretik egin behar dugu, ez dezan pentsatu haurra jaio delako aldatu direla horiek guztiak.\nHaurtxoa jaio da; eta orain zer?\nHaurtxo jaioberria ikustera eramango dugu, eta ahal dela beste inork baino lehenago ikus dezan ahaleginduko gara; lehen aldi horretan, berari eskaini arreta guztia.\nHaurtxoa ikusten duen lehen aldian, guk besoetan hartzea baino hobe da berak haurtxoa laztantzea eta hartzea ere bai. Lehen egunetik utzi behar diogu bere senidetxoa ukitzen eta laztantzen.\nEtxera itzulitakoan, saiatu behar dugu berak ere ahal duen guztia lagundu dezan haurtxoa zaintzen; biberoia eman diezaioke, arropa janzten lagun dezake, sehaska kulunkatzen...\nJaioberriari kasurik egiten ez badio, ez behartu; hurbilduko da halako batean, egoki iruditzen zaionean.\nOngi zaindu eta errespetatu behar dira bakoitzaren gauzak eta eremuak.\nBerarekin egoteko denbora hartu behar dugu, eta denbora hori ahal den lekutik ateratzen saiatu behar dugu.\nSeme edo alabari harreman berezia izaten jarraitzen dugula sentiarazi behar digu, anaia edo arreba badator ere, beti bezain kuttuna izaten jarraituko duela\nZer egin jelosia agertzen denean\nJelosia ez da agertzen ospitaletik etxera etorritakoan soilik. Haurtxoak gurasoen arreta eta maitasuna kentzen dizkiola sentitzen duenean ere ager daiteke jelosia eta bekaitza.\nHaren aldartea eta jokabidea aldatzen badira, zerbait gertatzen ari den seinale. Agian, ez du ezer berezirik erakutsiko eta ezer gertatu ez balitz bezala jarraituko du, edo, agian, haurtxoaren gain-gainean egon nahiko du beti, hura zaintzen. Bi mutur horiek adieraziko lukete ez duela ulertu edo onartu haurtxoa jaio izana, eta eragiten ari zaiola.\nHaurtxoarekin zakar eta oldarkor jokatzen duen begiratu behar dugu, edo jokabide atzerakorrik edo erregresiborik baduen, hau da, adin txikiagoko haurren joerak hartu dituen: totelka hitz egitea, jateari muzin egitea, lau hankan ibiltzea, komunera joateko gogoa egin zaiola ez jakinaraztea... Egoera horiek sortzen badira, ez dugu haserretu behar, gu haserretzen bagara haurtxoa egingo baitu errudun. Patxadaz hartu behar dugu, eta ulerberak eta toleranteak izan.\nTarte bereziak hartu behar ditugu berekin egoteko, eta ezerk ez digu kendu behar tarte hori. Haurra besarkatuko dugu, kantatu egingo dugu herekin, ipuinak irakurri... Harentzat zenbat eta gutxiago aldatu eguneroko ohiturak, orduan eta estres gutxiago sentituko du.\nSaiatu behar dugu bereizketarik ez egiten bati eta besteari eskaintzen diegun denboran eta ematen diegun arretan.\nAhal dela, ez dugu ibili behar konparaketak egiten. Gaizki hartuko ditu, eta gutxietsi egiten dugula sentituko du. Horrek pentsaraz liezaioke lehen dena ongi egiten zuela, eta orain, haurtxo jaioberria lehiakide duela.\nHaurrak jelosiarik edukiko balu, ingurukoak jakinaren gainean jarri behar genituzke. Lagunei eta familiakoei eskatuko genieke haurrari kasu gehiago egin diezaiotela eta goraipatu dezatela. Ohikoa izaten da mundu guztia jaioberriari begira jartzea, zeinen polita den esanez, eta zaharrena bazterrean bezala geratzen da. Horrek areagotu egiten du haren jelosia.


Donostia Zinemaldia :: Hable con ella\nHable con ella / Talk to Her (Hitz egin berarekin)\nBenigno, erizain gazte batek, eta Marcok, berrogei urte beteak dituen idazle bat kasualitatez elkarren ondoan daude eserita biak hunkitzen dituen ikuskari bati begira. Marco negar zotinka hasten da; Benignok, bera ere hunkituta dagoela esan nahi lioke, baina ez da ausartzen. Hilabete batzuren buruan, Benigno lanean ari den klinikan biek topo egingo dute berriz ere. Lydia, Marcoren neska-lagun toreatzailea zezen batek jo eta koman dago. Benignok koman dagoen beste emakume baten ardura ere badu, Aliciarena, balet-ikasle gazte batena. Marco Aliciaren gelako ate aurretik pasatzen denean, Benigno zalantza egin gabe hurreratzen zaio. Adiskidetasun sakon baten hasiera da. Klinikako pareten artean igarotako denbora geldo horretan, lau pertsonaia hauen bizitzak iragana, oraina eta etorkizunean atzera eta aurrera ibiliko dira, lauak ezusteko patu batera bultzatuz.\nNazioarte mailan oso ezaguna da 2000. urtean Todo sobre mi madre (1999) filmaz lorturiko Atzerriko Film onenaren Oscarra lortzegatik, eta aurretik buruturiko Mujeres al borde de un ataque de nervios (1988), !Átame! (1989) eta Tacones lejanos (1991) film arrakastatsuei esker. Espainiako ikuslegoaren aurrean, Laberinto de pasiones (1982) eta La ley del deseo (1987) bezalako filmeekin nabarmendu zen ordurako. Todo sobre mi madre eta Hable con ella (2002) pelikulez gain, bere azken lanak, Kika (1993), La flor de mi secreto (1995) eta Carne trémula (1997) izan dira.


Wikiloc - ibilbideak URRETXU.- Irimo 5.ibilaldia - Pagoeta, País Vasco (España)- GPS track\nsenderismo (Ibilbide senderismo en Espainia → Euskadi → Pagoeta )\nURRETXU.- Irimo 5.ibilaldia\nBisitak 2274, kokapena 23\n5. IBILALDIA : Santa Barbara- Beain- Lizarriturri- Aterpetxea.\nDistantzia : 5,760 km.\nDesnibela : 225 m.\nSanta Barbara baselizaren ondotik abiatuko gara errepidean behera Ipenarrieta jauregia eta Aikur Erle Museoaren azpi aldetik Santa Krutzeko bidegurutzeraino. Bihurgune horretan ezkerrera, Nebera aldera, hotelaren gainaldetik doan pista zabala hartuko dugu. Pauso lasaian aldapatxoari aurre eginez berehala iritsiko gara Añadiegiko inguruetara. Goian Muntegitxikiko baso-borda; behean, berriz, Etxaburu eta Larreagako baserriak. Neberakoa utzi eta eskubitik Beaingo bideari helduko diogu oraingoan. Pausoz pauso Arriaundiko sakona eta Ertsolegiko hegia atzean lagako ditugu, eta Barrutisakonetik irtenda, laster izango ditugu begi aurrean Beaingo baserriak. Leku ederra honakoa inguruko parajeez gozatzeko.\nEtxe ondoko bidean emango ditugu hurrengo pausoak Esparruko inguruetara iritsi arte. Hemen, ezkerrera eta gora egiten duenari segiko diogu, Tortoa eta Neberaaldeko pagadiraino. Berriro ezkerrera eginez, honen ondotik, aurrera jarraituko dugu eta Txabolaldeko bihurgunean eskuinera hartuz Neberagainara iritsiko gara. Bertan dira guneari izena ematen dioten elurzuloak.\n(Inguruan arduraz jokatzea komeni da, abeltzaintza-sailetan gabiltza eta).\nNeberako toponimo-harriari kasu eginda, goraka doan mendi-bideari jarraitu eta ezkerrera hartuz, Lizarriturrietako inguruetara iritsiko gara. Hango iturriko ura probatu gabe ez alde egin, eta behin indarberrituta, segi behera Iturraundiko hegira. Bidegurutzean, berriz, ezkerrera egin Lizartxoetako bordarantz eta Arkaitzaldeko bihurgunerantz. Bertan dugu Aterpetxea.\nKaixo, zure lagunak ibilbide interesgarri hau topatu du URRETXU.- Irimo 5.ibilaldia https://eu.wikiloc.com/ibilbide-senderismo/urretxu-irimo-5-ibilaldia-1414988 Ondo izan, Wikiloc - Munduko GPS ibilbide eta interesguneak\nHice esta ruta con jl.garmendia\nPide a jl.garmendia que te añada como compañero en esta ruta\nSigue a jl.garmendia y descubre nuevas rutas


Pasolini Roma erakusketa, ekainaren 20tik urriaren 4ra, San Telmo museoan ikusgai | Kultura | Naiz\nPasolini Roma erakusketa, ekainaren 20tik urriaren 4ra, San Telmo museoan ikusgai\nPier Paolo Pasoliniren bizitza eta sormena biltzen dituen Pasolini Roma erakusketa egongo da ikusgai bihartik aurrera Donostiako San Telmo museoan. Urriaren 4ra arte luzatuko da eta bertan poesia, politika, konpromiso zibila, sexua, maitasuna, adiskidetasuna edo zinema jorratzen ditu.\nNAIZ|DONOSTIA|2015/06/19 17:55 Eguneratua:\nSan Telmo museoan aurkeztu dute erakusketa. (DONOSTIA KULTURA)\nPasolini Roma erakusketa ekainaren 20tik urriaren 4ra izango da ikusgai Donostiako San Telmo museoan. Pier Paolo Pasolini idazle eta zinegile italiarrak Erromarekin zuen harremana dakar lanak. Honela, poesia, politika, konpromiso zibila, sexua, maitasuna, adiskidetasuna edo zinema jorratzen ditu.\nErakusketa Pier Paolo Pasoliniren bizitzaren eta sormenaren inguruko sei eremu kronologikoetan egituratzen da. 1950eko urtarrilaren 28an Erromara iristen denetik eta 1975eko azaroaren 2an, Ostiatik gertu, bere gorpuaren aurkikuntzen duten arte.\nErromarekin topo egitea Pasolinirentzat «amodio istorio» bilakatu zen, bere desengainuekin, maitasun eta gorroto sentipenekin, erakarpen eta arbuio faseekin eta joan etorriekin.\nBere idatziek eta filmek hiriaren imajinario berri bat sortu zuten. Erakusketak, ikusgai izan den egoitza bakoitzean inguruarekin lotura bat bilatu du. Horrela, Bartzelonan, garaiko kataluniar intelektualekin izandako harremana nabarmentzen zen, hizkuntzarekiko interesa eta poeta katalanen antologia baten itzulpena, objektu ezberdinen bitartez.\nSan Telmoren kasuan, Pasoliniren izaera kritikoa eta azaltzen duten objektuak bildu dira. Alde batetik, Piero Salvik egindako argazkiak daude, Pasolini Burgosko Auziaren aurkako manifestaldian azaltzen dutena. Bestetik, Zinemaldiak 1977an Pasoliniri buruz egindako atzerabegirakoaren inguruko publikazioa dago.


2019 Edukien Merkaturatze Estatistikak | Martech Zone\nAstelehena, iraila 30, 2019 Astelehena, iraila 30, 2019 Josh Wardini\nGauza zaila da ikuslegoarengana ez ezik ikusleekin lotura sortzen duen promozio tresna egokia aurkitzea. Azken urteotan, merkaturatzaileek gai honetara bideratu dute, metodo desberdinak probatu eta inbertitzen dituzte zein den ondoen funtzionatzeko. Inoren harridurarako, edukien marketinak publizitatearen munduko lehen postua lortu zuen.\nAskok uste dute edukien marketina azken urteotan bakarrik egon dela Internetek mundu mailan ospetsu bihurtu zenetik, informazioaren salerosketa azkarrena errazteagatik.\nHala ere, gertuagotik begiratuz gero, benetan ikus dezakegu edukien marketin metodoa XIX. Are gehiago, hainbat industriaren etengabeko garapenean lagundu du.\nHona hemen gauza:\nDena XIX. Mendearen amaieran hasi zen. Komunikazioen eta garraioaren aurrerapen teknologikoak gizartearen lehen aldaketa handiak izan ziren eta horri esker, enpresei bezeroekin konexio sendoagoak sortu ahal izan ziren. Hori nola gertatu zenaren adibide ona 19. urtetik har daiteke Solkua aldizkariak informazioa eta aholkuak ematen zizkien nekazariei beren negozioa hobetzeko moduari buruz. 1912. urterako ohiko lau milioi irakurle baino gehiago biltzen zituen.\nBeste adibide bat Frantziako pneumatikoen konpainia da Michelin, gidariei informazioa eskaintzen zien 400 orrialdeko gida garatu zuen, bidaiarientzako aholkuen eta auto mantentzeen inguruan oinarrituta.\nHistorian jasotako informazioak agerian uzten du edukien marketinak aldaketa handia izan zuen eta 1920. urtearen hasieran gailurra lortu zuen irratia asmatu zenean. Airean denbora erostea eta programa ezagunak babestea sustatzeko eta iragartzeko metodo onena bihurtu ziren. Mirariak egin zituen bere garaian bere potentziala berehala aitortu zuten merkatarientzat.\nJoera horren adibide bikaina enpresatik har daiteke Oxydol xaboia hautsa, irrati serieko drama ezaguna babesten hasi zena. Bere xede-publikoa gertutik zehaztu zen etxekoandreak izateaz gain, marka arrakastatsua izateaz gain, salmentak gora egin zuen. Horrek estandar berri batzuk ezarri zituen publizitate jokoan eta, ordutik, gauzak hobetu baino ez dira egin.\nGaur egun arte, eta merkaturatzaileek edukien banaketa digitala bideratu dute ordenagailuaren, telefonoaren eta Interneten gorakadarekin.\nGauza bat aldatu gabe dago, hala ere:\nEdukien marketinak promozio eta publizitate metodo onenetako bat izaten jarraitzen du. Merkaturatzaileek estrategia berritzaileak, eduki freskoa eta modu berria garatzen ari dira publikoarekin harremanetan jartzeko eta nahi dutena gehiago emateko. Sare sozialak eta webguneak helburu espazio berri bihurtzen ari dira, eta adin guztietako jendeak internet erabiltzen duenez, ez dago mugarik zer talde bihurtzen den hurrengo helburu.\nArgi dago hori edukien marketinak ekarpen erabakigarriak egin ditu hainbat industriaren aurrerapen historikora. Orain geratzen dena mila milioi dolarreko industria honetan gero zer gertatzen den behatzea da.\nArtikulu honetatik informazio baliagarria ikasi duzula espero dugu, zure onurarako erabil dezakezuna.\nTags: blog gertaerakmarkako contnetedukien marketin banaketaildo aldizkariapublizitate Nativeestatistikak\nJosh Wardini Editorial-laguntzailea eta Komunitate-kudeatzailea da Hostingtribunal-en. Komunikazioan aurretiazko aurrekariak eta komunitatearen garapenean espezializatuak izanik, Josh-k egunero lan egiten du oinarri digitaleko enpresen giza baliabideen kudeaketa birmoldatzen.\nDeskribapena: Editatu audioa transkripzioa erabiliz


twist: pentsatzen eta esaten ez diren gauzak Harkaitz Canorekin bere azken nobelaz.\n(Twist. Susa Literatura. 2011) Liburuan, ahots ezberdin ugari dago. Denbora, espazioeta pertsonaien salto ugari. Twist dantzari izena ematen dion ingelesezko hitzak tolestu, bihurritu, jiratu, okertu esanahia du... Hain zuzen ere nobelako pertsonaiei gertatzen zaizkienak deskribatzeko aproposak diren hitzak.\nNoiz eman zenuen liburuaren izenburuarekin?\nIdazketa nahiko aurreratua zegoenean jada. “Koska bat estuago” izenburu hobea zatekeen, baina Henry Jamesek aspaldi hartu zidan aurre... Barruan dagoenari buruz pistarik ematen ez duen titulu bat nahi nuen, liburua ireki beharrean ixtera\netorriko zena. Twist dantzak badu gorputza bihurrituz norbere buruarengandik ihes egiteko irrika halako bat, narrazioarekin bat datorrena... Dantza alaia da, gainera. Liburuan kontatzen dena tarteka gordina denez, kontrapisu bat nahi nuen.\nBenetako gertakizunak eta pertsonaiak fikziozko beste batzuekin batu dituzu. Idazteko orduan, eta narrazioak behar duen naturaltasuna lortzeko, izan al duzu zailtasun berezirik?\nPertsonaiak ispilu deformanteen antzekoak dira nobelan: tarteka benetako gertaerak parean jartzen zaizkien fikiziozko izaki-ispiluak. Behin hori barneraturik, errazagoa izan da dena. Pertsonaiak fikziozkoak izateak zenbait kontu modu gupidagabean kontatzeko libertatea ematen du; eta gertaera batzuk benetakoak izateak berriz,\ntentsioa, motibazioa, eta zergatik ez, protagonistekiko enpatia edo erantzukizun\nsentimendu berezia sortu dizkit. Hasera aldera, momentu jakin batean, 80ko hamarkadari erradiografia egiten diozu, garaiko gertakizunen telegramak bidaltzen dizkiozu irakurleari\n(niri Bolañoren 2666 eleberriko Juarezko emakumeen hilketen deskribapen zerrenda etorri zait burura... autopsia kontzeptua... ). Zu garai hartan haur bat zinen eta ez zinen errealitate zehatz haren “protagonista”. Zerk bultzatu\nzaitu urte haietako memoria fisiko eta, nolabait esatearren, emozionala berreskuratzera?\nGure artean dagoen ahazteko gaitasun neurrigabeak eta adanismoak zur eta lur uzten nau. Cristian Mungiu-ren 4 luni, 3 septamini si 2 zile (4 hilabete, 3 aste eta 2 egun) filma ikusteak bultzatu ninduen, neurri batean: gaurko Errumaniako paisajeak eta objektuak gure haurtzarokoen oso antzeko begitandu zitzaizkidan, eta jasanezina zait orain gu Errumania bezalako herrialdeekiko paternalista izatea, gu\natzo goizean haiek ginela ahaztuta. 5-10 urte bitarte nituen nik 80ko hamarkadak iraun zuen bitartean: zeure disko gogorra adin horretan formateatzen da. Aske ez zarela ere orduan ikasten duzu.\nLiburuko protagonista, edo narrazio ezberdinak batzen dituen pertsonaia, behintzat, idazlea da. Idazle baten biziraute estrategiak, beldurrak eta miseriak azaltzen dizkiguzu... Kritika zorrotza egiten diozu literaturari (“kartzelara\nopari gisa bidaltzeko ere ez du balio euskal literaturak”), baina kazetaritzak, politikak eta artearen munduak ere jasotzen du egurra... ¨Twist and shout¨ kantuan bezalaxe, barruan gordetako asko hustu dituzula dirudi...\nNorbere burua eta norbere ofizioa... Zerbait izatekotan hori ezagutzen dugu ondo,ez? Handiegia da ezagutzen duzun hori gudu-zelai literario bezala erabiltzeko tentazioa... Kazetaritzari dagokionez, teknologiari eta amateurismoari doan eta baldintzarik gabe entregatu die bere burua... Politikari buruz, berriz, zer esan? Gaur egiten den bezala 1981ean Mitterrandek estatistikei men egin izan balie, ez zuela gillotina abolituko (frantziarren % 61 kontra zegoen). Gero frantziar “demokratek” giza eskubideei buruz hitz egingo dizute, duela hogeita hamar urte lepoak mozten ari\nzirenean... Gurean ere gertatzen da antzekorik. Badirudi zenbaitek inpunitatea dutela kontagailua nahi dutenean zerora jartzeko.\nElipsiaren erabilera berezia egiten duzu liburuan. Modu erradikalean erabiltzen duzu. Narrazio ohiko edo zinematografiko batean azalduko\nliratekeen akzio guztien gainetik salto egin duzu (torturak, hilketak, epaiketa, ikerketa…) eta gertakizun horien bazter eta ondorio intimoetan barneratzen zara. Akzioa ez zaizu interesatzen? Liburuaren zinemarako egokitzapena boikoteatzen zabiltza?\nAkzioa egon badago, baina epaiketa baino, nahiago epaiketaren entsegua. Ikerketaren konklusioak baino, nahiago hari solteak. Torturatuek eta torturatzaileek torturen aurretik eta ondoren dituzten burubideak eta kontraesanak interesatzen zaizkit. Halere, egokitu liteke zinera, e? Boxeoari buruzko film bat balitz, konbaterik gabeko filma litzateke, kamerak aldageletan itxoingo lieke boxeolariei!\nLa Invencion de Morel-en aipamena ezin pasatzen utzi. Twistek badu Bioy Casaresen nobela liluragarriarekin loturarik. Errealitatea eta errealitatearen proiekzioa edo errepresentazioa, mamuak hizketan, narratzailea eta pertsonaiaren arteko harreman ikusezina... Ados zaude horrekin, ala guk ere ez dagoen tokian gure irakurketaren proiekzioa ikusi nahi izan dugu...?\nHarrapatu nauzu, bai, kar, kar... Bitasun hori da liburuaren motor nagusia: jatorrizkoa eta kopia, suplantazioak, doblearen gaia, orijinaltasunaren sukarra... Zibermundua edo mundu “erreal” deitzen diogun hori... Txirrista bat geure barrura doa, eta bestea antoengainu gozoaren ispilu faltsura. Biek dituzte euren abantailak eta arriskuak.


Txinako Aire Desinfektatzeko Makina Fabrikatzaileak eta Hornitzaileak - Babio Biotechnology\nHasiera > Produktuak > Airea Desinfektatzeko Makina\nAirea Desinfektatzeko Makina Fabrikatzaileak\nBabio airea desinfektatzeko makina fabrikatzaileak dira, gure airea desinfektatzeko makinak ilara bikoitzeko desinfekzio bide egitura hartzen du. Armairura sartzen den airearen desinfekzio bidea luzeagoa da, airearen eta lanpara ultramorearen hodiaren arteko kontaktu eremua eta denbora modu eraginkorrean handituz. aireko mikroorganismoak modu eraginkorragoan eta zehatzagoan hiltzen dira.\nAirea desinfektatzeko makina airea desinfektatu eta esterilizatzen duen makina da. Bakterioak, birusak, lizunak eta abar hiltzeaz gain, eredu batzuek kutsatzaile organikoak ere kendu ditzakete, hala nola formaldehidoa eta fenola, barruko airean, eta polena bezalako alergenoak ere hil edo iragazi ditzakete. Aldi berean, airea desinfektatzeko makinak erretzeak sortutako kea eta kea, komuneko usain txarra eta giza gorputzaren usaina erauzi ditzake.\nAirea desinfektatzeko makinaren SEI ABANTAILA\nLaneko printzipio fisikoa, lanpararen hodia Segurtasuna bermatzeko aktibazio aktiboaren detekzioa.\n2. KUTSADURarik EZ\nNeutralizazio ez-kimikoa, iragazki eraginkorra, UVC desinfekzioak ez du ozonoa sortzen, Gizakiaren eta makinaren elkarbizitza konturatu.\n3. DESINFEKZIO INDARRA\nDesinfekzioaren denbora 5 minutukoa da, estandar medikoak, desinfekzio-abiadura% 99,99 arte.\n4. ESTANDAR ALTUA\nGaixotasunak kontrolatzeko estandar altua, esterilizazio denbora laburra.\n5. ZUZENEKO PREZIOA\nLanpararen iraupen luzea, kontsumigarriak ordezkatzea Prezio erosoa eta arrazoizkoa.\n6. ESTILO GUZTIAK\nMediku zibilak eta mota orokorrak Produktuen eredua, hainbat aldietarako egokia.\nAire Desinfektatzeko Makina Y700 / X300\nZiur egon zaitezke gure fabrikatik Aire Desinfektatzeko Makina Y700 / X300 erostean eta salmenta osteko zerbitzurik onena eta garaiz entregatuko zaitugu.\nTxinan egindako pertsonalizatutako moda Airea Desinfektatzeko Makina prezio baxuan edo merkean eros daiteke. Gure produktuek CE ziurtagiria dute. Gainera, gure produktuak iraunkorrak eta erraz mantentzen dira. Babio Biotechnology Txinako Airea Desinfektatzeko Makina fabrikatzaile eta hornitzaile ospetsuak dira. Gainera, marka propioak ditugu eta ontziratutako ontziak ere onartzen ditugu. Orain eskaera bat egiten badut, stockean al duzu? Noski! Beharrezkoa izanez gero, doako laginak ez ditugu soilik emango. Handizkako salmenta nahi badut, zer prezio emango didazu? Handizkako kantitatea handia bada, fabrikako prezioa eman dezakegu. Ongi etorri zaizu gure fabrikara etortzera Airea Desinfektatzeko Makina berriena, aurreratua, deskontua eta kalitate handikoa erostera. Ziur zaude beherapeneko produktua erosteko. Zurekin lankidetzan aritzeko irrikitan gaude, gehiago jakin nahi baduzu, orain kontsultatu ahal izango duzu, garaiz erantzungo dizugu!


Korrika apirilaren 10ean igaroko da Leioatik - leihoa.info\nKorrika apirilaren 10ean igaroko da Leioatik\n2019 January 9, Wednesday 2019 January 9, Wednesday adminLeioa, Sarrera, Uncategorized\nDatorren udaberrian zeharkatuko ditu Korrikak Euskal Herri osoko bideak eta errepideak, apirilaren 4tik apirilaren 14ra bitartean.\nGaur eman du ezagutzera Korrika antolatzen duen Alfabetatze Euskalduntze Koordinakundeak (AEK) 21. Korrikaren ibilbidea. Euskararen aldeko lasterketa Garestik abiatuko da apirilaren 4an eta Euskal Herrian barna ibili ostean, Gasteizen bukatuko da hil bereko 14an.\nGure herritik, apirilaren 10ean igaroko da Korrika. Arratsaldeko 16:54an Leioara hletzea aurreikusi dute lasterketaren arduradunek. Guztira bost kilometro egingo ditu Korrikak gure herrian zehar: 1496, 1497, 1498, 1499 eta 1500 kilometroak hain zuzen.\nTxorierritik helduko da Korrika, behin gure herrian zehar ibili ostean, Laukizerantz abiatzeko.\nKilometroak hartzeko aukera\nAEK-k gaur eman du ezagutzera ere Korrikaren kilometroak hartzeko epea datorren urtarrilaren 14an (astelehena) hasiko dela. Hori egin nahi duten koadrilek, elkarteek zein beste motatako talde edota norbanakoek AEK-k Bizkaian duen Korrika bulegoarekin jarri behar dute harremanetan edo, bestela, herriko AEK-rekin.\nBizkaiko Korrika bulegoa: 94 646.40.00 / bizkaia@korrika.eus\nLeioako Lamia AEK Euskaltegia: Luis Bilbao Libano, 8, behea I Tlf. 94 463 60 63 I lamia@aek.eus\nUribe Kostako AEKren Facebook orria www.facebook.eus/uribekostako.aek\n21. Korrikaren bideoa\n21. Korrikaren kantaren bideoklipa\nOrain Presoak : Adhesión del Foro Social, Podemos, LAB y GED a la manifestación del sábado\nA3414 Bilborako autobus zerbitzuan aldaketak hilak 10, ostegunerako


Erreserbak - Apartamento Rural Elizondo\n240€ (Urte guztia)\n500€ (D.A.) 550€ (D.B.)\nD.A. (Denboraldi altua)\nAste Saindua, uztaila eta abuztua (Aste osoa bakarrik alokatu daiteke).\nD.B. (Denboraldi baxua)\nGainontzeko egun guztiak\nSarrera ordua: 17:00etatik aurrera\nIrteera ordua: 12:00ak baino lehen\nErreserba egieteko momentuan %40-a eta iristerakoan %60-a.\nIrakurri dut eta onartu pribatutasun politika.\nErreserba eskaera egiteko, lehenik eta behin, begiratu egutegia eta egiaztatu nahi dituzun egunetan etxea libre dagoela. Mesedez jarri data, izen eta abizenak, telefono eta email helbide bat zuek harramanetan jartzeko.\nGARRANTZITSUA: Hemendik egiten duzun erreserba eskaerak ez dauka inongo baliorik, Apartamento Rural Elizondok konfirmatu beharko du eskaera hau egiazkoa izateko.


Iurretako Udala - Gazteek alokairuko etxebizitzak eskuratzeko laguntzen epea irekita dago\nGazteek alokairuko etxebizitzak eskuratzeko laguntzen epea irekita dago\nIurretako Udalak, bigarren urtez jarraian, onartu ditu gazteek, 2010. urtean alokairuko etxebizitzak eskuratzeko diru-laguntzak arautzen dituen oinarriak.\nUdalak erabaki du diru-laguntzaren zenbatekoa etxebizitzaren hileko alokairuaren prezioaren %50ekoa izango dela., komunitateko eta etxebizitzaren eranskinetako gastuak deskontatuta. Gehienez ere, hilabete bakoitzeko, 250 euroko laguntza emango zaion eskaera bakoitzari.\nEtxebizitza alokatzearen kostua ezin izango da 750 euro/hileko baino gehiagokoa izan; hau ezartzen da jabeek Udaleko diru-laguntza berri honekin espekulatzeko aukera izan ez dezaten.\nDiru-laguntza hauen oinarrietan zehazten da laguntzen onuradunek, 18 eta 35 bitarteko gazteak izan behar direla, jabetzako etxebizitzarik ez dutela izango eta elkarbizitza unitatean osatzen duten pertsonetako bat gutxienez Iurretako udalerrian erroldatuta egon behar duela, gutxienez 5 urteko etenik gabeko antzinatasunarekin.\nHalaber, bizikidetza unitatearen diru-sarrerak ezin izango dira izan 28.000 euro gordin baino gehiago urtean. 2010ean deialdi honetarako aurreikusitako kopuru globala 20.000 eurokoa da.\nLaguntza hauek bateragarriak dira beste erakunde batzuek kontzeptu beragatik ematen dituzten aldi bereko diru-laguntzekin, baldin eta laguntzen zenbateko osoak ez badu gainditzen errentatzaileari ordaindu beharreko errentaren gehienezko muga.\nEskaerak aurkezteko epea urriaren 11tik azaroaren 12ra bitartean izango da.


Grupompleo. EGE Enpresaren Gizarte Erantzukizuna\nGizartearekin konpromisoa daukaten enpresa eta entitateekin lankidetzan aritzen gara. Gure eragin sozial arduratsua gizarte garapena sustatze aldera bideratzen dugu, gure baliabideak, esperientziak eta gaitasunak eraldaketa sozialaren alde ezarriz.\nGure bezeroen, langileen, hautagaien eta hornitzaileen laguntzaz egin dugun kudeaketaren digitalizazioari esker, argindar kontsumoa % 100en berriztagarria izateari esker, eta paper zein toner birziklatuen erabilera murritzari esker;\nGrupompleok 9 tonatan murriztu du urtero atmosferara jaulkitako C02\nEntitate aditua da garuneko erasanek eragiten dituzten ondorioetan.\nGizarte bazterkerian edo hartan erortzeko arriskuan dauden pertsonen laneratzea sustatzen du. Elkartasunezko ekonomiaren garapena bultzatzen du, pertsonak izan daitezen ekonomiaren eragile eta xede.\nJantoki solidario honek janaria eta beste zerbitzu batzuk eskaintzen dizkie -diru, osasun edo gizarte arrazoiak eraginda- elikadura egokia eskuratzerik ez dutenei.


Lanbidea: Kabo lehena Polizian\nAtentatuaren data: 06/06/1975\nErrudunak: Ignacio Pérez Beotegui, "Wilson", y Juan Paredes Manot, "Txiki"\n1975ko udaberrian, ETA politiko-militarrak Madril eta Bartzelonara hainbat talde bidaltzea erabaki zuen. Francoren Gobernuari arazo berriak sortarazi nahi zizkion. ETAko kide batzuk Bartzelonan ezarri eta bankuetxeetan lapurretak egiten hasi ziren. Ekainaren 6an, Caspe kaleko Santander bankuaren bulegora sartu ziren. Langile batek Poliziarekin konektatuta zegoen alarma aktibatu zuen eta handik hurbil zegoen patruila bat bidali zuten.\nETAko kideak bankutik irteten ari zirenean, agenteekin topatu eta tiro egin zieten. Ovidio Díaz López kabo lehenak zazpi tiro jaso zituen. Haietako batek bihotzean eragin zion eta berehala hil zen. Terrorista bat zauritu zuten poliziek baina sei edo zazpi kideko taldeak ihes egitea lortu zuen.\nOvidio Díaz López ezkonduta zegoen eta bere emaztea haurdun zegoen erail zutenean.\nHandik hilabete t’erdira, ETA politiko-militarreko bi kide atxilotu zituzten Bartzelonan: Ignacio Pérez Beotegui, Wilson, eta Juan Paredes Manot, Txiki. Wilson erakundearen buruzagi nagusienetako bat zen, talde berezi guztien burua, alegia. Poliziak beste lapurreta bat prestatzen ari zirenean harrapatu zituen.


Irekia Eusko Jaurlaritza - Gobierno Vasco :: Gogora institutuak Gernikako bonbardaketaren 85. urteurreneko ekitaldietan parte hartuko du\nGogora institutuak Gernikako bonbardaketaren…\nApirilaren 27an eta 28an, ‘Gernika 85 urte. Memoria, legegintza eta historiografía’ jardunaldiak egingo dira\nApirilaren 27an, Astrako babeslekuan egin den esku-hartzea aurkeztuko da, bonbaketetan bizirik atera ziren pertsona batzuen testigantzak birsortuz\nGogora Memoriaren, Bizikidetzaren eta Giza Eskubideen Institutuak Gernikako bonbardaketaren 85. urteurrena gogoratzeko antolatutako ekitaldietan parte hartuko du. Apirilaren 27 eta 28an, ‘Gernika 85 urte. Memoria, legegintza eta historiografia’ jardunaldiak ospatuko dira hirian, Gogora Institutuak, Gernika-Lumoko Udalak, Euskal Herriko Unibertsitateak eta Nevadako Unibertsitateak batera antolatua.\nInaugurazioa hilaren 27an izango da, 9:00etan, Giza Eskubide, Memoria eta Lankidetzako sailburuorde José Antonio Rodríguez Ranzek eta Gernikako alkate José María Gorroñok egingo dute. Ondoren, Gogora Memoriaren, Bizikidetzaren eta Giza Eskubideen Institutuko zuzendari Aintzane Ezenarrok hitz egingo du, gaur egun Legebiltzarrean izapidetzen ari den Euskadiko memoria historiko eta demokratikoaren lege-proiektuari buruz.\nJardunaldi horietan, azken hamarkadetan biktimen eta narratiba tradizionaletatik kanpo geratu direnen oroimena diskurtso historikoan nola txertatu den aztertuko da. Hala, adostasun zabalak lortu dira indarkeria politikoen biktimek egia jakiteko duten eskubideari buruz, bai eta, zailtasun handiagoz, beren oroimena mantentzeko betebehar sozialari buruz ere. Testuinguru horretan, belaunaldi gazteenei beren hezkuntzaren esparruan oroimena, gatazkan dagoen memoria, transmititzea bermatu behar zaielako kontzientziak indarra hartu du.\nJardunaldiak publiko orokorrari zuzenduta daude eta gaian adituak diren ikertzaileek hartuko dute parte. Bertan, memoria historikoaren hainbat alderdi jorratuko dira, hala nola Gerra Zibilean desagertutako pertsonen desobiratzeak, memoria-lekuak, memoria demokratikoaren legeak eta erakunde publikoetatik memoria historikoa berreskuratzea.\nXabier Irujok, Nevadako Unibertsitateko Euskal Ikasketen Zentroko zuzendari eta Gernikako bonbardaketan espezializatutako ikertzaileak, ‘Historiografia azientifikoa eta ahanztura historikoa. Gernikako kasua’ hitzaldia emango du.\n2000-2021 epealdiko exhumazioen balantzea ere azalduko da, Lourdes Herrasti Aranzadi Zientzia Elkarteko antropologoak egingo du ‘Exhumazioak, errepresioaren froga’ izenburupean.\nMemoria-guneak Maider Maraña Baketik-eko zuzendariak jorratuko ditu, eta Joseba Agirreazkuenaga eta Unai Belaustegi Historia Garaikideko Saileko EHUko irakasleek memoria publikoko ibilbideei eta lekuei buruz hitz egingo dute.\nPaul Preston historialari britainiarrak 'Holokausto espainiarra’ hitzaldia emango du. Jardunaldi horietan parte hartzen ari dira, halaber, Nafarroako Memoriaren Institutuko ordezkariak, José Miguel Gastón eta César Layana, erakundeek memoria historikoaren arloan duten konpromisoari buruz hitz egiteko.\nNabarmentzekoa da, halaber, Kataluniako memoria historikoko espezialistak izango direla jardunaldietan: Queralt Solé, Joan Villarroya, Laia Gallego Vila, José Maria Solé i Sabaté eta Antoni Segura i Mas.\nJardunaldiak apirilaren 28an amaituko dira, erakunde publikoek memoria historikoa berreskuratzeko lanari buruzko mahai-inguruarekin. Bertan parte hartuko dute Gogoraren Zuzendaritza batzordean talde parlamentarien ordezkari direnek: Iñigo Iturrate (EAJ-PNV), Julen Arzuaga (EHBildu), Miren Gallastegi (PSE-EE) eta Elkarrekin Podemos eta Alderdi Popularreko ordezkariak ere izango direla baieztatu dute.\nBonbardaketaren 85. urteurrena ospatzeko ekitaldien artean, Astra aterpea balioztatzeko proiektua aurkezteko ekitaldia dago. Airez egindako erasoez babesteko eraikitako bunker honen barruan, bonbardaketatik bizirik atera ziren Sebastian Uria eta Maria Olabarriaren testigantzak entzun ahal izango dira. Kanpoaldean, Astra eta Gernikako Tailerren babeslekuei buruzko bost informazio-panelek osatutako erakusketa bat jarri da. Aurkezpena apirilaren 27an izango da, goizeko 11: 45ean.\nProiektu hau, ‘Gernika 1937-04-26’ ibilbidearen barruan kokatzen da, herrian zehar dagoen ibilbide interaktiboaren baitan. Proiektu hori Gernika-Lumoko Udalak garatu zuen 2018an, Gogora Memoriaren, Bizikidetzaren eta Giza Eskubideen Institutuaren laguntzarekin.\nGernika_85_Jardunaldiak_-_e... 1 MB (application/pdf)\nJose Maria Gorroño (Gernikako Alkatea)\nGogora Institutuak Aitor Etxebarria musikariarekin kolaboratuko du ‘Gernika 85.’ obra sinfonikoaren estreinaldirako\nBeatriz Artolazabal: “bonbardaketak nazioarteko zuzenbidearen urraketa nabarmenak eta gizatasunik ezaren isla izan ziren eta dira”\nLehendakaria Gernikako Bonbardaketaren 85. urteurrenean antolatutako Errespontsu eta Lore Eskaintzara joan da\nGogorak memoriaren gizarte-eraikuntzarako oinarri partekatuak prestatzeko prozesua jarri du abian\nEusko Jaurlaritzak Gernikako Biltzar Etxean egin den harrera ekitaldian parte hartu du


KIROL JARDUERAL GUZTIONTZAT\nIkasturte osoan zehar antolatzen dira guztiontzako kirol jarduerak. Udalerriko populazio osoari eskaintzen zaizkio, adina edozein dela. Hiruhileko ikastaroak dira pilates-aerobik, yoga, kirolanitza, mantentze-gimnasia, zunba eta besteetan aritzeko. Osatutako taldeek gutxien-gutxienik 8 pertsona izan behar dituzte, bestela ezin baita ordaindu jardueraren kostua. http://www.lanetajolas.eus/wp-content/uploads/2018/09/Deporte-4-trimestre-2018.jpg\nURKABUSTAZI EGUNA Udalerriko jaiegunik garrantzitsuenetako bat da, txandaka ospatzen dena Urkabustaizko herri ezberdinetan. Lan eta Jolas elkarteak herri bakoitzeko ohiko jaiak berraktibatu, mantendu eta bultzatu nahi izan ditu lehendabiziko momentutik eta, aldi berean, euskararen erabilera sustatu, egun horretan egindako jardueretan. Hirurehun pertsona baino gehiago aritzen dira goiz-goizetik egun osoan zehar gauzatzen diren jarduera ezberdinetan. 2016 urtean Beluntzan ospatu zen uztailaren 2an, 2015ean Oiardon, 2014an Untzaga-Apregindanan, 2013an Goiurin, 2012an Abornikanon, 2011an Abezian, 2010ean Izarran, 2009an Uzkianon eta 2008an, berriz ere, Beluntzan; honetara etenik gabe luzatu delarik 17 urtetatik gora. Aurtengo 2017…read more\nNeguko solstizioan kokatuta, Urkabustaizko ohiko inauteriak urterik urte liluratzen gaitu iraganetik datozen ekintzekin. Hala ere, elementu gehienak berreskuratu, berreraiki eta lehengoratu egin dira, denboraren joan-etorriek eta debekuek eragotzita, baina beren-beregi dituen gizarteak mantendu egin ditu, gizartearen beraren ondare birbizitua izanik. Inauteriak edo haratuzteak, data ezberdinetan izaten dira urtetik urtera, udaberriko lehendabiziko ilargi betearen inguruan egindako kalkulu matematiko batzuen arabera. Kalkulu-sorta berean oinarrituta, lortu ahal dira Aste Santuko datak eta Erramu igandearen aurreko berrogei egunak eta Garizuma garaiaren bezpera, beste garai batean Haratuzteen gehiegikeriaren puntu gorena markatzen zuen eguna eta, itxura…read more


Proiektua: Talde bat, ikuskera anitzak | Guggenheim Bilbao Museoa\nProiektua: Talde bat, ikuskera anitzak\nBarakaldoko Munoa ikastetxeko 6. mailako 24 ikasle\nIrakaslea: Eneritz Leniz\n11–12 urterekin oso interesgarria suerta daiteke identitate pertsonala eraikitzeko, norbanakoen desberdintasunak balioan jartzeko eta, aldi berean, talde bateko kide sentitzeko lanei ekitea. Mota horretako ariketa artistikoei esker, ikasleek beren biografiaz hausnartzeko aukera izan zuten, nortzuk diren pentsatzeko, zer atsegin duten, bizi diren tokia nolakoa den, eskola, familia.... Prozesuan emozioak, konfiantza eta talde-lana nahastu ziren.\nHodeietan hautematen diren irudiak marraztea irudimenezko ariketa librea da, eta agerian uzten ditu indibidualtasun desberdinak eta horien ikuskera anitzak, denak ere baliozkoak direnak. Desberdintasun horiek dira taldea aberasten dutenak. Landa koadernoa eta argazki-kamera eskutan hartuta, gertuko ingurua aztertu zuten ikasleek, beren komunitatearen funtsa ulertzeko xedez. Gero, fotografiatutakoari eta ikusitakoari buruzko oharrak jaso zituzten, benetako zientzialariak balira bezala. Bakoitzaren ikuskerak taldeko ikuskerarekin bat egin zuen guztien ekarpenekin egin zuten inguruari buruzko mural handian. Gatazkak konpontzen joan ziren, autoestimuak sendotzen, eta taldea kohesionatzen: bete dugu helburua!